**МОНГОЛ УЛСЫН ИХ ХУРЛЫН 2021 ОНЫ ХАВРЫН ЭЭЛЖИТ ЧУУЛГАНЫ**

**4 ДҮГЭЭР САРЫН 09-НИЙ ӨДӨР /БААСАН ГАРАГ/-ИЙН НЭГДСЭН**

**ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| ***1№*** | ***Баримтын агуулга*** | **Хуудас** |
| ***1*** | ***Хуралдааны товч тэмдэглэл:***  | 1-3 |
| ***2*** | ***Хуралдааны дэлгэрэнгүй тэмдэглэл:*** | 4-44 |
|  | 1.Монгол Улсын Ерөнхий сайдын мэдээлэл/Эрүүл мэндээ хамгаалж, эдийн засгаа сэргээх 10 их наядын цог төлөвлөгөөний хэрэгжилтийн явцын талаар/ | 4-42 |
| 2.”Зарим Байнгын хорооны бүрэлдэхүүнд өөрчлөлт оруулах тухай | 42-44 |
| **3** | 3.Өргөн барьсан хуулийн төслүүдийг танилцуулах | 43 |

***Монгол Улсын Их Хурлын 2021 оны хаврын ээлжит чуулганы***

***4 дүгээр сарын 09-ний өдөр /Баасан гараг/-ийн***

***нэгдсэн хуралдааны товч тэмдэглэл***

 Улсын Их Хурлын дарга Г.Занданшатар ирц, хэлэлцэх асуудлын дарааллыг танилцуулж, хуралдааныг даргалав.

*Коронавируст халдвар /КОВИД-19/-ын цар тахлын нөхцөл байдалтай холбогдуулан Засгийн газраас Гамшгаас хамгаалах тухай хуулийн дагуу өндөржүүлсэн бэлэн байдлын зэрэгт шилжүүлсэн тул Монгол Улсын Их Хурлын чуулганы хуралдааны дэгийн тухай хуулийн 6 дугаар зүйлд зааснаар Улсын Их Хурлын чуулганы нэгдсэн хуралдааныг цахим хэлбэрт шилжүүлж, Улсын Их Хурлын дарга Г.Занданшатар, Улсын Их Хурлын дэд дарга Т.Аюурсайхан, С.Одонтуяа, Улсын Их Хурлын гишүүн, Улсын Их Хурал дахь Монгол Ардын намын бүлгийн дарга Д.Тогтохсүрэн, Улсын Их Хурлын гишүүн, Улсын Их Хурал дахь Ардчилсан намын бүлгийн дарга Д.Ганбат, Байгаль орчин, хүнс, хөдөө аж ахуйн байнгын хорооны дарга Х.Болорчулуун, Үйлдвэржилтийн бодлогын байнгын хорооны дарга Б.Чойжилсүрэн, Хууль зүйн байнгын хорооны дарга С.Бямбацогт, Эдийн засгийн байнгын хорооны дарга Ж.Ганбаатар, Улсын Их Хурлын гишүүн Ш.Адьшаа, Н.Алтанхуяг, С.Амарсайхан, Ж.Батсуурь, Х.Булгантуяа, Т.Доржханд, Н.Ганибал, Б.Дэлгэрсайхан, Б.Жавхлан, М.Оюунчимэг, Ц.Туваан нар “Их хуралдай” танхимаас, бусад гишүүд MyParliament программ болон цахим хуралдааны программыг ашиглан чуулганы нэгдсэн хуралдаанд цахимаар оролцов.*

*Хуралдаанд ирвэл зохих 75 гишүүнээс 44 гишүүн цахим хуралдааны программын ирцэд бүртгүүлж, 58.6 хувийн ирцтэйгээр хуралдаан 10 цаг 05 минутад Төрийн ордны “Их хуралдай” танхимд эхлэв.*

*Чөлөөтэй: Б.Бейсен, Л.Оюун-Эрдэнэ;*

*Эмнэлгийн чөлөөтэй: Ц.Сэргэлэн, Н.Учрал;*

*Тасалсан: Л.Мөнхбаатар, Ж.Мөнхбат, Г.Тэмүүлэн, Б.Энхбаяр;*

*Хоцорсон: Ж.Ганбаатар-1 цаг, Б.Саранчимэг-1 цаг 30 минут, Д.Цогтбаатар-25 минут, Л.Энх-Амгалан-1 цаг, Ж.Эрдэнэбат-1 цаг 50 минут.*

***Нэг.Монгол Улсын Ерөнхий сайдын мэдээлэл*** */Эрүүл мэндээ хамгаалж, эдийн засгаа сэргээх 10 их наядын цогц төлөвлөгөөний хэрэгжилтийн явцын талаар/*

 Монгол Улсын Үндсэн хуулийн Гучин гуравдугаар зүйлийн 3 дахь хэсэгт заасны дагуу Монгол Улсын Ерөнхийлөгч Х.Баттулга хуралдаанд оролцов.

Ерөнхий сайдын мэдээлэлтэй холбогдуулан Улсын Их Хурлын гишүүн, Монгол Улсын Шадар сайд С.Амарсайхан, Монгол Улсын сайд, Засгийн газрын Хэрэг эрхлэх газрын дарга Ц.Нямдорж, Байгаль орчин, аялал жуулчлалын сайд Н.Уртнасан, Гадаад харилцааны сайд Б.Батцэцэг, Улсын Их Хурлын гишүүн, Сангийн сайд Б.Жавхлан, Хөдөлмөр, нийгмийн хамгааллын сайд А.Ариунзаяа, Барилга, хот байгуулалтын сайд Б.Мөнхбаатар, Зам, тээврийн хөгжлийн сайд Л.Халтар, Соёлын сайд Ч.Номин, Уул уурхайн сайд Г.Ёндон, Хүнс, хөдөө аж ахуй, хөнгөн үйлдвэрийн сайд З.Мэндсайхан, Эрчим хүчний сайд Н.Тавинбэх, Эрүүл мэндийн сайд С.Энхболд, Сангийн дэд сайд С.Мөнхчимэг нар “Их хуралдай” танхимаас оролцов.

Хуралдаанд Улсын Их Хурлын Тамгын газрын Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу байлцав.

Монгол Улсын Их Хурлын чуулганы хуралдааны дэгийн тухай хуулийн 109 дүгээр зүйлийн 109.10-т заасны дагуу Сангийн сайд Б.Жавхлан Эрүүл мэндээ хамгаалж, эдийн засгаа сэргээх 10 их наядын цогц төлөвлөгөөний хэрэгжилтийн явцын талаар мэдээлэл хийв.

Монгол Улсын Ерөнхийлөгч Х.Баттулга үг хэлэв.

Мэдээлэлтэй холбогдуулан Улсын Их Хурлын гишүүн Д.Ганбат, Х.Баделхан, С.Одонтуяа, Х.Ганхуяг, С.Бямбацогт, Н.Алтанхуяг, Х.Болорчулуун, Ц.Туваан, Ц.Цэрэнпунцаг, М.Оюунчимэг, Х.Булгантуяа, Н.Ганибал, Т.Доржханд, Н.Наранбаатар, Д.Сарангэрэл, Г.Амартүвшин, Ж.Сүхбаатар, Ц.Сандаг-Очир нарын тавьсан асуултад Монгол Улсын Шадар сайд С.Амарсайхан, Монгол Улсын сайд, Засгийн газрын Хэрэг эрхлэх газрын дарга Ц.Нямдорж, Сангийн сайд Б.Жавхлан, Эрүүл мэндийн сайд С.Энхболд нар хариулж, тайлбар хийв.

 Чуулганы нэгдсэн хуралдаанд Сангийн сайд Б.Жавхлан Эрүүл мэндээ хамгаалж, эдийн засгаа сэргээх 10 их наядын цогц төлөвлөгөөний хэрэгжилтийн явцын талаар мэдээлэл хийлээ.

 *Уг асуудлыг 12 цаг 35 минутад хэлэлцэж дуусав.*

***Хоёр.“Зарим Байнгын хорооны бүрэлдэхүүнд өөрчлөлт оруулах тухай” Улсын Их Хурлын тогтоолын төсөл***

 Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн Төрийн байгуулалтын байнгын хороо хариуцсан референт Э.Баттогтох байлцав.

Улсын Их Хурлын дарга Г.Занданшатар “Зарим Байнгын хорооны бүрэлдэхүүнд өөрчлөлт оруулах тухай” Улсын Их Хурлын тогтоолын төслийг танилцуулав.

“Зарим Байнгын хорооны бүрэлдэхүүнд өөрчлөлт оруулах тухай” Улсын Их Хурлын тогтоолын төслийг дараагийн хуралдаанаар үргэлжлүүлэн хэлэлцэхээр тогтов.

*Уг асуудлыг 12 цаг 38 минутад хэлэлцэж дуусав.*

***Гурав.Өргөн мэдүүлсэн хуулийн төслүүдийг мэдээлэх***

Улсын Их Хурлын дарга Г.Занданшатар Монгол Улсын Их Хурлын чуулганы хуралдааны дэгийн тухай хуулийн 19 дүгээр зүйлийн 19.1-д “Улсын Их Хурлын дарга хууль санаачлагчаас Улсын Их Хуралд өргөн мэдүүлсэн хууль, тогтоолын төслийг хэлэлцүүлэгт бэлтгэх Байнгын хороог, хэрэв тухайн төсөл хэд хэдэн Байнгын хорооны эрхлэх асуудлын хүрээнд хамаарахаар бол холбогдох болон бусад Байнгын хороог Зөвлөлтэй зөвшилцөн тогтоож нэгдсэн хуралдаанд мэдээлнэ.” гэж заасны дагуу Улсын Их Хурлын гишүүн Б.Энхбаяр, Б.Пүрэвдорж, Ц.Сандаг-Очир нараас 2021.04.08-ны өдөр өргөн мэдүүлсэн Эрүүгийн хэрэг хянан шийдвэрлэх тухай хуульд нэмэлт, өөрчлөлт оруулах тухай хуулийн төслийг Хууль зүйн байнгын хороонд хуваарилсныг мэдээлэв.

Чуулганы нэгдсэн хуралдааны зохион байгуулалтыг Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, мөн газрын Хуралдаан зохион байгуулах хэлтсийн шинжээч М.Номиндулам, Э.Сувд-Эрдэнэ нар болон техник хангамжийн зохион байгуулалтыг Мэдээллийн технологийн хэлтсийн ахлах референт Ч.Тунгалаг, шинжээч У.Энхжин нар хариуцан ажиллав.

*Хуралдаан 2 цаг 35 минут үргэлжилж, 75 гишүүнээс 67 гишүүн хүрэлцэн ирж, 89.3 хувийн ирцтэйгээр 12 цаг 40 минутад өндөрлөв.*

**Тэмдэглэлтэй танилцсан:**

ЕРӨНХИЙ НАРИЙН

БИЧГИЙН ДАРГА Л.ӨЛЗИЙСАЙХАН

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ П.МЯДАГМАА

**МОНГОЛ УЛСЫН ИХ ХУРЛЫН 2021 ОНЫ ХАВРЫН ЭЭЛЖИТ ЧУУЛГАНЫ**

**4 ДҮГЭЭР САРЫН 09-НИЙ ӨДӨР /БААСАН ГАРАГ/-ИЙН НЭГДСЭН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Г.Занданшатар**: Улсын Их Хурлын гишүүдийн энэ өдрийн амгаланг айлтгая. Цаг үеийн нөхцөл байдал онцгой нөхцөл байдалд гаргасан Улсын онцгой комиссын шийдвэрийг үндэслээд онцгой нөхцөлд хэрэглэх хуралдааны дэгд заасны дагуу Улсын Их Хурлын гишүүд цахим хуралдааны программ ашиглан ирцээ бүрдүүлэн нэгдсэн хуралдаанд оролцож байна. Гишүүдийн ирцийг танилцуулъя.

Цахимаар 40 гишүүн оролцож байна. Танхимд 6 гишүүн оролцож байна. Ингээд ирц бүрдсэн байгаа. Улсын Их Хурлын 2021 оны хаврын ээлжит чуулганы 4 дүгээр сарын 9-ний өдрийн нэгдсэн хуралдаан нээснийг мэдэгдье.

Чуулганаар хэлэлцэх асуудлыг танилцуулъя. Цаг үеийн шинжтэй асуудлаар мэдээлэл сонсох чуулганы хуралдааны дэгийн дагуу эрүүл мэндээ хамгаалж эдийн засгаа сэргээх 10 их наядын цогц төлөвлөгөөний хэрэгжилтийн талаар.

Хоёрдугаарт Зарим Байнгын хорооны бүрэлдэхүүнд өөрчлөлт оруулах асуудал хэлэлцэнэ.

Ингээд хэлэлцэх асуудалдаа оръё.

Цаг үеийн шинжтэй асуудлаар мэдээлэл сонсоно. Эрүүл мэндээ хамгаалж эдийн засгаа сэргээх 10 их наядын цогц төлөвлөгөөний хэрэгжилтийн талаар мэдээллийг Сангийн сайд Болдын Жавхлан танилцуулна.

Улсын Их Хурлын гишүүн, Сангийн сайд Болдын Жавхлан таныг индэрт урьж байна.

**Б.Жавхлан**: Улсын Их Хурлын дарга, Улсын Их Хурлын эрхэм гишүүд ээ,

Засгийн газрын 2021 оны 42 дугаар тогтоолоор эрүүл мэндээ хамгаалж эдийн засгаа сэргээх 10 их наядын цогц төлөвлөгөөнд нийт 56 арга хэмжээг тусган баталж хэрэгжүүлж эхлээд байна. Төлөвлөгөөнд иргэдийн идэвхтэй амьдралын хэв маягийг бүрдүүлэх, үйлдвэрлэл үйлчилгээ эрхлэгчдийг дэмжих, ажлын байрыг дэмжих, иргэдийг орон сууцжуулах, хөдөө аж ахуйн үйлдвэрлэл малчдын амьжиргааг дэмжих болон уул уурхайн экспортын бүтээгдэхүүн үйлдвэрлэлийг хөгжүүлэх иргэн аж ахуйн нэгжид олгох зээлийн хүртээмжийг нэмэгдүүлэх ажлуудыг тусгасан болно.

Төлөвлөгөөнд тусгасан арга хэмжээнүүд нь короновируст халдварын цар тахлаас урьдчилан сэргийлэх, тэмцэх, нийгэм эдийн засагт үзүүлэх сөрөг нөлөөллийг бууруулах тухай хуулийн 7 дугаар зүйлийн 7.1.2, 7.1.5, 7.1.23, 7.1.25, 7.1.26-д заасан Засгийн газрын авч хэрэгжүүлэх хүрээнд төлөвлөгдсөн болно.

Халдварт цар тахлын улмаас 2020 онд эдийн засгийн бодит өсөлт -5.3 хувь болж буурч төсвийн алдагдлын ДНБ-д эзлэх хувь хэмжээ 12 хувь болж нэмэгдсэн. Зах зээлийн тодорхойгүй байдлын улмаас банкуудаас олгох зээлийн хэмжээ буурч банкуудын нийт 8 их наяд төгрөгийн үүсвэр төв банкны үнэт цаасанд байршсан байсан бөгөөд 2020 онд нийт 68.9 мянган ажлын байр алдагдаж цаашид эдийн засгаа сэргээх арга хэмжээ авахгүй нөхцөлд нэмж 130 мянган ажлын байр алдах эрсдэлтэй байлаа.

Иймд Засгийн газраас батлан хэрэгжүүлж байгаа төлөвлөгөөний хүрээнд эдийн засгийн үндсэн үзүүлэлтүүдийг цар тахлын өмнөх түвшинд хүргэх буюу эдийн засгийн өсөлтийг 5.2 хувиас багагүй түвшинд хүргэн сэргээж ажлын байрыг дэмжихийн зэрэгцээ, инфляц гадаад валютын албан нөөцийг мөнгөний бодлогын зорилтот түвшинд барих зорилт тавин ажиллаж байна. Түүнчлэн ажлын байрыг дэмжих зээлийн хүрээнд 3500 аж ахуйн нэгж, бичил бизнес эрхлэгч 20 мянган иргэнд зээл олгож 120 мянган ажлын байрыг дэмжихээр тооцож байна. Түүнчлэн эрүүл мэндээ хамгаалах төлөвлөгөөний хүрээнд нийт хүн амын 60 хувь буюу 2 сая гаруй иргэдийг 2 дугаар сарын 23-ны өдрөөс эхлэн вакцинжуулалтад хамруулах зорилт тавин хэрэгжүүлж эхлээд байна.

Төлөвлөгөөг хэрэгжүүлэх санхүүгийн эх үүсвэр, төлөвлөгөөний нийгэм эдийн засагт үзүүлэх нөлөөллийг хэрхэн үнэлж байгаа бөгөөд төлөвлөгөөний явц байдлын талаар та бүхэнд танилцуулъя.

1.Төлөвлөгөөг хэрэгжүүлэх санхүүгийн эх үүсвэрийн талаар.

Засгийн газраас батлан хэрэгжүүлж байгаа Эрүүл мэндээ хамгаалж, эдийн засгаа сэргээх 10 их наядын цогц төлөвлөгөөг боловсруулахдаа улсын төсөв. Засгийн газрын өрд нэмэлт дарамт үүсгэхгүй байх зарчим баримталсан. Төлөвлөгөөнд тусгагдсан ажлын байрыг дэмжих зээлийг банкуудын өөрийн эх үүсвэрээр хэрэгжүүлж Засгийн газраас дэмжлэг авагчид хүүгийн дэмжлэг олгож хэрэгжүүлэх бөгөөд репо санхүүжилтийн зээл болон ипотекийн зээлийг банк болгох төв банкны репо санхүүжилтийн эх үүсвэрээр хэрэгжүүлнэ.

Залуусыг хөдөлмөрт бэлтгэх сургалтад 2021 онд шаардагдах хөрөнгө болон дээр дурдсан банкны эх үүсвэрээр олгох зээлүүдэд Засгийн газраас үзүүлэх хүүгийн дэмжлэгт 2021 онд зарцуулах хөрөнгийг нийт батлагдсан төсвийн зарлагын хэмжээг нэмэгдүүлэхгүйгээр төсвийн зохицуулалт хийж санхүүжүүлнэ. Цаашид эдгээр арга хэмжээнд шаардлагатай зардлыг холбогдох хууль, тогтоомжид нийцүүлэн жил бүрийн төсөвт тусган хэрэгжүүлж болно. Орон сууцны хорооллын дэд бүтцийн бүтээн байгуулалт болон Монгол Улсын түлш эрчим хүчний аюулгүй байдлыг хангах иргэдийг орон сууцжуулах экспортыг нэмэгдүүлж бүтээн байгуулалтын төслүүдийн тухайн төслүүдийг хэрэгжүүлэхтэй холбоотойгоор батлагдсан гадаадын зээл, тусламжийн эх үүсвэрээр санхүүжүүлэх болно.

Санхүүгийн хувьд үр ашигтай арилжааны шинж чанартай томоохон төслүүдийг төсөв, Засгийн газрын өрөнд дарамтгүй хэлбэрээр зохион байгуулалт хийхээр төлөвлөн ажиллаж байна.

Тухайлбал Эрдэнэс Тавантолгой хувьцаат компанийн хэрэгжүүлэх цогц бүтээн байгуулалтын төслүүдийг тус компани дотоодын үнэт цаасны зах зээлээс хөрөнгө татах замаар санхүүжүүлэхээр бэлтгэн ажиллаж хийгдэж, үнэт цаасны захиалга ид явж байна.

Эдийн засгийн идэвхжлийг бий болгох хүрээнд 2021-2022 онуудад нийт 6.5 их наяд төгрөгийн хүү багатай зээл олгогдох бөгөөд Засгийн газраас 2021-2024 онуудад хүүгийн дэмжлэгийг жилд дунджаар 70-80 тэрбум төгрөг зарцуулж энэ хүү багатай зээл авсан аж ахуйн нэгж иргэд, малчид, тариаланчдад санхүүгийн ихээхэн дэмжлэг байх болно.

2.Төлөвлөгөөний нийгэм, эдийн засагт үзүүлэх үр дагаврын талаар.

Засгийн газраас халдварт цар тахлын улмаас уналтад орсон эдийн засгийг идэвхжүүлэх иргэдийн ажлын байр амьжиргааг хамгаалах хүрээнд цогц төлөвлөгөөг хэрэгжүүлэхээр 2021 онд төлөвлөгөөний 2 дугаар сарын 10-ны өдөр олон нийтэд зарласан.

Төлөвлөгөөний хүрээнд макро эдийн засгийн үндсэн үзүүлэлтүүдийг 2019 оны түвшинд хүргэж сэргээх зорилт тавьсан болно.

Төлөвлөгөөнд иргэдийн эрүүл мэндийг хамгаалахын зэрэгцээ эдийн засгаа сэргээх арга хэмжээг тусган хэрэгжүүлэхээр зарласан нь бизнес эрхлэгчдийн итгэл хүлээлтэд нааштайгаар эергээр нөлөөлсөн гэж үзэж байна.

Улсын нэгдсэн төсвийн нийт орлого 2021 оны 2 дугаар сарын байдлаар 1 их наяд 720.6 тэрбум төгрөгт хүрч 2019 оны мөн үеэс 82 тэрбум төгрөгөөр илүү байна. Эхний улирлын урьдчилсан гүйцэтгэлээр аж ахуйн нэгжийн орлогын албан татвараар 469.3 тэрбум төсөвт төвлөрсөн нь өмнөх оны мөн үеэс 41 хувиар нэмүү өртгийн албан татвараар 711.1 тэрбум төгрөг төвлөрсөн нь өмнөх оны мөн үеэс 30 хувиар, ашигт малтмалын нөөц ашигласны төлбөр 262.1 тэрбум төгрөг төвлөрсөн нь өмнөх оны мөн үеэс 18 хувиар тус тус давлаа.

Гадаад худалдааны тэнцэл 2021 оны 2 дугаар сард 412.3 сая ам долларын ашигтай гарсан нь 2019 оны мөн үетэй харьцуулахад 156.2 сая ам доллароор өндөр байна. Улсын инфляцын жилийн өөрчлөлт 2021 оны 2 дугаар сард 2.6 хувь буюу 2019 оны түвшнээс 4.3 нэгж хувиар доогуур байна. Энэ нь мөнгөний бодлогын зорилтыг алдагдуулахгүйгээр энэ нь эдийн засгийн нийт эрэлтийг төсөв санхүүгийн арга хэмжээ авах орон зай байгааг харуулж байна.

Төгрөгийн ам доллартой харьцах ханш 2021 оны 2 дугаар сарын 10-ны өдрийн түвшинд хэвээр байгааг Засгийн газраас батлан хэрэгжүүлж байгаа төлөвлөгөөний хүрээнд эдийн засгийн сөрөг хүлээлт гараагүйн илрэл болж байна.

Сангийн яам, Монголбанкнаас төлөвлөгөөг хэрэгжүүлснээр макро эдийн засгийн үндсэн үзүүлэлтүүдэд гарах өөрчлөлтийг тогтмол тооцож үнэлэх арга хэмжээг авч байна. Төлөвлөгөөг хэрэгжүүлснээр 2021 оноос бизнесийн идэвхжил сэргэж эдийн засгийн өсөлт 2019 оны түвшинд буюу 5.2 хувьд хүрнэ. Эдийн засгийн өсөлт 22-24 онд урт хугацааны өсөлтийн түвшинд буюу 6 орчим хувьд хүргэхээр зорьж байна. Иргэд аж ахуйн нэгжүүдэд бага хүүтэй зээл олгож байгаа нь бизнесийн зардлыг бууруулж, нийлүүлэлтийн гаралт инфляцын дарамтыг бууруулахаар байна. Инфляцын түвшинд дунд хугацаанд буюу 22-24 онд 6 орчим хувьд байхаар төлөвлөж байна. Эдийн засгийн идэвхжил сэргэж уул уурхай барилга боловсруулах үйлдвэрлэл зэрэг салбаруудын үйл ажиллагаа сэргэхээр байгаа нь авто бензин, дизель түлш барилгын материал үйлдвэрлэлийн орц тоног төхөөрөмж тэдгээрийн эд ангийн импортыг нэмэгдүүлж дунд хугацаанд гадаад худалдааны ашиг буурахаар харагдаж байгаа.

2022-2023 онуудад төлбөрийн тэнцэл 400-900 сая ам долларын алдагдалтай гарч болзошгүй үр дагаварт хүргэхээр байгааг төсөв мөнгөний бодлогын хүрээнд хянаж ажиллах болно.

3.Төлөвлөгөөний хэрэгжилтийн талаар.

Төлөвлөгөөнд тусгагдсан ажлын байрыг дэмжих зээл, Төв банкны репо санхүүжилтийн зээл болон ипотекийн зээлээр нийт 830.8 тэрбум төгрөгийн зээлийг олгоод байна. Ажлын байрыг дэмжих зээл болон репо санхүүжилттэй зээлд хамрагдсан нийт 7.4 мянган зээлэгчийн 25.4 мянган ажлын байрыг хамгаалж 2679 зээлдэгч буюу 200 тэрбум төгрөгийн ипотекийн зээл авч орон сууцтай болсон байна. Төлөвлөгөөг хэрэгжүүлэх бэлтгэл ажлын хүрээнд зээлүүдийн санхүүжилтийн асуудлыг санхүүгийн тогтвортой байдлын зөвлөлөөр 3 удаа хэлэлцүүлж оролцогч талуудын ажлын уялдааг ханган зээлийн батлан даалтын хөрөнгийг 50 тэрбум төгрөгөөр нэмэгдүүлсэн. Монгол Улсын Ерөнхий сайд банкны салбарын төлөөлөлтэй 2 удаа ажлын уулзалт хийж уулзалтын мөрөөр тодорхой арга хэмжээг авч хэрэгжүүлсэн.

Ерөнхий сайдын банкуудын төлөөлөлтэй хийсэн ажлын уулзалтын мөрөөр ажлын байрыг дэмжих зээлийн хүрээнд Засгийн газраас зээлдэгчид тавих шаардлагыг цөөрүүлж иргэдийг уг зээлд хамааруулах асуудлыг шуурхай шийдвэрлэн хэрэгжүүлсэн гол хоёр дахь уулзалтын мөрөөр банкуудаас зээлдэгчид тавих шаардлагыг уян хатан болгож сулруулж байна.

Засгийн газраас ажлын байрыг дэмжих зээлд хамаарагдах аж ахуйн нэгжид нэмэгдсэн өртгийн албан татвараар суутган төлөгчөөр бүртгүүлсэн байх ганц шаардлагыг тавьж байгаа бөгөөд энэ нь далд эдийн засгаа бууруулах зорилгоор хөнгөлөлттэй зээлд хамаарагдах аж ахуйн нэгжүүдийг хуулиар хүлээсэн татвар төлөх үүргээ хэрэгжүүлэх шаардлагыг л тавьж байгаа хэлбэр юм.

Өнгөрсөн 2020 оны эхнээс мөн оны 4 дүгээр сарын 5-ны өдрийн хооронд 1167 татвар төлөгч нэмэгдсэн өртгийн албан татвар төлөгчөөр бүртгүүлж байсан бол 2021 оны 4 дүгээр сарын 5-ны өдрийн байдлаар 2820 татвар төлөгч нэмэгдсэн өртгийн албан татвар төлөгчөөр бүртгүүлсэн байгаа нь өмнөх оноос 2.4 дахин өссөн тоо байна. Ажлын байрыг дэмжих зээлийг олгож байгаа аж ахуйн нэгж, иргэдийн өсөлтийг харгалзан зээлийн шалгуур шаардлага сулруулах арга хэмжээг авч байна. Тухайлбал зарим банк зээлдэгчид бизнесийн үйл ажиллагаа тасралтгүй байх гэсэн шаардлага тавьж байсныг цар тахлын улмаас бизнесийн үйл ажиллагаа нь 6 сар хүртэл түр зогссон байж болно гэж өөрчилсөн. Бизнесийн орлого тасралтгүй байх шаардлагыг цар тахлын өмнөх үеийн бизнесийн орлогоор зээлийн судалгааг хийхээр өөрчилсөн. Барьцаа хөрөнгөнд хөдлөх эд хөрөнгийн барьцаалан авах зээлийн хэмжээг нэмэгдүүлж барьцаа хөрөнгийн үнэлгээ тооцох хувийг өсгөсөн зэрэг өөрчлөлтүүдийг оруулсан болно.

Мөн төлөвлөгөөнд тусгагдсан зээлийн үйл ажиллагаанд олон нийтийг төлөөлж хяналт тавих, олон нийтийн хяналтын зөвлөлийг байгуулан ажиллуулж эхэлсэн болно. Цогц төлөвлөгөөнд тусгагдсан зээлийн үйл ажиллагааны талаар 7 хоног тутам олон нийтэд мэдээлэх ажлыг эхлүүлсэн бөгөөд оролцогч талуудын уялдааг сайжруулж үйл ажиллагааг идэвхжүүлэх зээлийн идэвхжилттэй холбоотой макро нөлөөллүүдийг тооцоолж санхүүгийн тогтвортой байдлын зөвлөлөөр хэлэлцүүлэн ажиллаж байна.

Анхаарал тавьсанд баярлалаа.

Хэлэлцүүлж дууслаа. Эрүүл мэндээ хамгаалж, эдийн засгаа сэргээж, дархлаагаа дэмжицгээе.

**Г.Занданшатар:** Ажлын хэсгийн гишүүдийг танилцуулъя. Гадаад харилцааны сайд Батцэцэг, Уул уурхай, хүнд үйлдвэрийн сайд Ёндон, Эрчим хүчний сайд Тавинбэх, Хүнс, хөдөө аж ахуй, хөнгөн үйлдвэрийн сайд Загджавын Мэндсайхан, Хөдөлмөр, нийгмийн хамгааллын сайд Аюушийн Ариунзаяа, Зам, тээврийн хөгжлийн сайд Халтар, Сангийн дэд сайд Мөнгөнчимэг, Эрүүл мэндийн сайд Сэрээжавын Энхболд сайд оролцож байна.

Мэдээлэлтэй холбогдуулж асуулт асуух гишүүд нэрээ өгнө үү. Танхимаас Бямбацогт гишүүнээр тасаллаа. Цахимаар 5 гишүүн байна. Норовын Алтанхуяг гишүүнийг нэмье. Дашдондогийн Ганбат гишүүн.

**Д.Ганбат:** Та бүхнийхээ амар амгаланг айлтгая. Бид бүхэн өнөөдөр байдал ямар байна вэ гэвэл өнөөдөр хүнд байгаа. Короновирус гэж юм орж ирээд бараг хоёр жил болчих шив дээ за нэг юм байгаа. Энэ корона вирусийн өмнө байсан дэлхий ертөнц корона вирусийн дараа бол ахиад тэр байдалтай хэзээ ч очихгүй нь гэсэн ийм судалгаа байгаа шүү. Энийг одоо бүгд ойлгож байгаа байх. Тэгээд түрүүчээсээ нэг эрүүл мэндээ сэргээе, эдийн засгаа сэргээе эрүүл мэндээ хадгалъя гэсэн ийм юм 10 их наядын ийм төлөвлөгөө гаргаад ажиллаж байгаа юм байна.

Гэхдээ энэ гаргаж байгаа мөнгө хийж байгаа ажил энэ бүх юмнуудыг харьцуулаад үзэхэд бол өнөөдөр бол их муу байгаа өнөөдөр Ерөнхий сайд ч энэ дээр алга л байна бас л ахиад л. Тэгээд юу хэлэх гээд байна вэ гэхээр өчигдөрхөн Засгийн газраас 14 хоногийн хөл хорио, хүн болгонд 300 мянган төгрөг өгөх ийм арга хэмжээ авчээ. Энэ чинь бол хэдийгээр оройтсон ч гэсэн зөв зүйтэй арга хэмжээ. Энэ арга хэмжээгээ аль л эрт л авч байх ёстой байсан. Энэ бүхнийг хийлгүй явсаар байгаад өнөөдөр энэ корона вирус чинь улс орны хэмжээнд 10 мянга гараад явчихлаа гуравхан аймаг л одоо халдваргүй байна гэж байна. Говь-Алтай, Дундговь, Өмнөговь гурав. Энэ Ардчилсан нам засагладаг л аймгууд л даа. Арай л хариуцлагатай ажиллаж байгаа байхгүй юу. Бусад газар бол одоо арай дэндүү байна шүү дээ. Ингээд гурван аймаг болоод байхад.

**Г.Занданшатар:** Цахим хуралдааны дэгээр явж байна.

Болдын Жавхлан сайд.

**Б.Жавхлан:** Дэлхий нийтээрээ бид энэ хүнд сорилтын цаг хугацаанд байна. Биднийг ч гэсэн тойрсонгүй. Өнгөрсөн жилийн хугацаанд 10-11 сарын ийм хугацаатай бид дотооддоо алдаагүй барьж ирж чадсан. Хэрвээ бид өнгөрсөн онд өнөөдрийнх шиг ингэж дотооддоо алдсан бол өнөөдөр вакцинтайгаа тултал маш хүнд байдалд орох байсан. Харин өнөөдөр энэ хэмжээнд бид ямар ч байсан вакцинтайгаа золгоод авлаа. Бүх нийтийн вакцинжуулалтын масс төлөвлөгөө маань хэрэгжиж эхэлж байна. Ямар ч байсан өнөөдрийн байдлаар бид зорилтот 60 хувьдаа хангалттай хүрэхээр хос тунгаа худалдан авалт гэрээнүүдийг хийж амжсан. Үүнийг одоо бүр албан ёсоор хэлье. 4, 5, 6 саруудад масс вакцинжуулалтууд явна. 5 сарын сүүл 6 сарын эх гэхэд зорилтот 60 хувьдаа хос тунгаа хийж дуусгана. Ингээд 7 сарын сүүл гэхэд манай хүн амд маань вакцинжуулалт бүрэн дуусаж дархлалаа бүрэн тогтоох ийм төлөвлөгөөтэй ажиллаж байгаа. Ийм төлөвлөгөөтэй ажиллаж байгаа. Энэ бол бас тийм амар зүйл биш. Гэхдээ Засгийн газар үүний төлөө бүх хүчин чармайлтаа гаргаж ажиллаж байна. Өчигдрөөс Засгийн газрын ирэх 14 хоногийн ажлын төлөвлөгөөг та бүхэнд танилцуулсан. Ард иргэддээ танилцууллаа.

Энэ түвшинд хүрсэн вакцинжуулалтынхаа үр дүнтэй болгох вакцинжуулалтаа хамгаалахын тулд энэ арга хэмжээг авч байгаа юм. Энэ вакцин гэдэг бол эмчилгээ биш энэ бол дархлаа тогтоодог зүйл. Дархлаа тогттол бас хугацаа хэрэгтэй. Энэ хооронд бид алдаа гаргаж болохгүй. Тэгж байж бид олон нийтийнхээ эрүүл мэндийг ч хамгаална, эдийн засгаа ч сэргээх боломж маань улам нэмэгдэх учиртай юм.

Тийм учраас бид ийм арга хэмжээ авсан за хөрөнгө мөнгө эх үүсвэрийн хувьд бас л цаг хугацаатай зүйл өнөөдрийг хүртэл төсөв дээр хоёр жил дамжаад нийтдээ. 4.1 их наяд төгрөгийн ачаалал авсан. Энэнээс цааш бид төсөв дээр ачаалал авах ямар ч орон зай байхгүй. Бидэнд нэмэлт эх үүсвэр хэрэгтэй байсан. Харин сүүлийн жилүүдэд үе үеийн Засгийн газруудын авч хэрэгжүүлсэн тууштай арга хэмжээний үр дүнд Оюу толгойгоос бидний энэ жил тооцоолоогүй нэмэлт эх үүсвэр орж ирсэн. Сүүлийн сар гаруй хугацаанд нийтдээ 1 их наяд 26 тэрбум төгрөгийн эх үүсвэр орж ирлээ Үндсэн хуулиараа бүх ард түмэн маань байгалийн баялаг газар доорх энэ бурхнаас бидэнд хуваарилсан энэ баялгийнхаа эзэн байх ёстой гэж заасан байдаг. Энэ боломжийг бид энэ хүнд.../минут дуусав/.

**Г.Занданшатар:** Ганбат гишүүнд 1 минут.

**Д.Ганбат:** Энэ хөл хорио гээд 14 хоног тавьж байна. Энэ 14 хоногтоо юу хийх гэж байна вэ. Вакцинжуулалтыг идэвхжүүлнэ ээ гэж байна. Гэтэл байгаа вакцин чинь нэг 800 мянга л байгаа юм байна шүү дээ. Одоо нэг 300 гаруй мянган хүн вакцинжуулчихсан байгаа байх. Тэгэхээр энэ чинь худлаа л болж байна л даа бас, нэг.

Хоёр та нарын өнөөдрийн энэ арга хэмжээг авах боломжийг бол тэр Эрдэнэтийг 100 хувь болгосон авч ирсэн. Оросоос 49 хувийг авчирсан. Бас одоо Оюу толгойн далд уурхайг үйл ажиллагаанд оруулах гэрээ хийсэн. Энэ хүмүүсийн л одоо түрүү түрүүчийн улсуудын хийсэн ажлын л үр дүнд л энэ ажлыг хийх боломжтой л болж байгаа шүү дээ. Тэрийгээ бас та нар хэлчхэж баймаар байна шүү.

Нөгөө талаар бол одоо цаашдаа бол эрүүл мэндийн хувьд бол энэ 14 хоногт бол ямар юм хийх гээд байна вэ.

**Г.Занданшатар:** Жавхлан сайд.

**Б.Жавхлан:** 14 хоногийн хугацаанд бүх нийтийн бэлэн байдал маань өөрөө арга хэмжээ өөрөө сайн үр дагавар авч ирнэ.

Нэгдүгээрт хамгийн чухал зүйл бол энэ эхний тунгийн массын дараа энийгээ хамгаалах дархлаа бүрэн тогтоох энэ хугацаанд хамгаална гэсэн үг. Хэрэв бид эхний вакцины дараа ийм хамгаалалт хийхгүй бол магадгүй энэ их одоо бидний ажлын үр дүн талаар болно. Тийм учраас энэ 14 хоногийн хөл хорио эхний тун вакцины бүрэн хамгаалалт болно гэж ингэж ойлгоорой. Иргэд маань ч бас энийг одоо хичээж бидэнтэй хамтарч ажиллана гэдэгт бид итгэж байна.

Дээрээс нь эрүүл мэндийн салбар маань маш их ачаалалд орлоо бид энэ цар тахлыг хумихгүй бол энэ хэмжээнд.

**Г.Занданшатар:** Цахимаар асуулт асуух гишүүдийг Содномын Чинзориг гишүүнээр тасаллаа. 11 гишүүн байна шүү. Эрүүл мэндийн сайд 85 нэмээд хариулчих. Эрүүл мэндийн салбарын ачаалал нэмэгдэж байна гээд.

**С.Энхболд:** Өнгөрсөн хугацаанд бол халдварын тохиолдол бол өдрөөс өдөрт нэмэгдэж байна. Өнөөдөр гэхэд нийт 714 тохиолдол батлагдсан байна. Мөн тохиолдол ихсэх дээр эрүүл мэндэд эрүүл мэндийн салбарт нэлээн ачаалал ихсэж байна. Үүнийгээ дагаад хүнд, хүндэвтэр хүмүүс маань нэлээн олноор эмнэлэгт хэвтэн эмчлүүлж байгаа. Үүнтэй холбоотой ялангуяа эрчимт эмчилгээний авах шаардлагатай хүмүүсийн тоо нэмэгдэж эрүүл мэндийн салбар дээр бас нэлээн ачаалал үүсэж байгаа. Үүнийгээ дагаад бас бид нар вакцинжуулалтыг их эрчимтэй явуулсан. Мөн бол ингэхээр эрүүл мэндийн салбарын рездент төвүүд эмч ажилчид бүгд ажиллагаанд дайчлагдаж нэлээн ачаалалтай, ачаалал үүссэн. Үүнтэй холбоотой бид нар бас энэ 14 хоногийн хугацаанд хөл хорионы үед хамгийн гол нь тархалтыг бас тодорхой хэмжээнд ингэж хязгаарлаж саармагжуулдаг. Энүүгээрээ энэ халдварт өвчний үед бас авах нэг арга хэмжээ. Мөн өнөөдрийн байдлаар 584 мянга 317 хүнд бол бид нар вакцинжуулалтыг хийсэн байгаа.

Энэ нийт вакцинжуулалтад хамрагдах ёстой хүмүүсийн 25 хувийг бол бид нар вакцинжуулаад байгаа. Вакцинжуулалт энэ тархалт халдварын тохиолдол ихсээд байгаатай холбоотой энэ бас вакцинжуулалт хийгдсэн эхний тун авсан хүмүүс бас өвчлөх магадлал өндөр байгаа. Ийм учраас бас энэ хөл хорионы үед бас энэ бас нэг халдвараас сэргийлэх арга хэмжээ гэж үзэж байгаа юм.

**Г.Занданшатар:** Одоо цахимаар Хавдесламын Баделхан гишүүн.

**Х.Баделхан:** Баярлалаа. Ер нь энэ улсууд дэлхийн бусад улс орнуудтай харьцуулахад короно вирус цар тахлын эсрэг манай Засгийн газар, Улсын онцгой комисс сайн ажилласан гэж би ингэж үзэж байгаа. Өнгөрсөн оны 3 сард бол анх Хятад улсаас гарсан. Энэ хөршийн Хятадаас гарсан вирусийг бол 10 сарын хугацаанд манай улсад оруулаагүй, оруулсангүй ээ. Хэрэв тэр үед орсон байвал манай улсын байдал өнөөдрөөс хүндрэх байсан. Энэ дээр бол манай Засгийн газар сайн ажилласан. Энэ бол Хүрэлсүхийн тэргүүлсэн Засгийн газрын гавьяа гэж би ингээд боддог. Тэр үед бол бас олон чухал арга хэмжээ авсан. Ард иргэд энийг бол маш сайн цаашаа дэмжиж байгаа. Тогны мөнгөө тэглэсэн, усны мөнгөө тэглэсэн түлээний хөнгөлөлт үзүүлсэн. Ахмадын зээлийг тэглэсэн. Хүүхэд бүрт бол зуун мянган төгрөг олгосон. Энэ бол цар тахлын эсрэг иргэдийн амьжиргааг дэмжсэн маш том арга хэмжээ болсон. Оюун-Эрдэнэ Ерөнхий сайд гарч ирсний дараа богино хугацаанд бол маш их том ажлуудыг амжуулсан.

Нэгдүгээрт бол вакцинжуулалтыг эхлүүлсэн. Вакцинжуулалтын түвшингээр дэлхийн бусад орнуудтай харьцуулахад манайх бол хамаарал нэлээн өндөр байна. Ер нь 7 сар гэхэд бүрэн дуусна гээд энэ бол маш том ажил.

Хоёрт өнөөдөр ингээд Жавхлан сайд танилцуулж байна. Эдийн засгийг сэрээх 10 их наяд төгрөгийн арга хэмжээ төлөвлөгөө боловсруулаад хэрэгжүүлж байгаа. Маш бага хүүтэй зээл олгож байгаа. Манай Монгол Улсын түүхэнд бол ийм зээл олгож байгаагүй. Өчигдөр их чухал шийдвэр гаргасан. Иргэн бүрт 300 мянган төгрөг олгоно гэж. Энийг бол ард иргэд маш их дэмжиж байна. Энэ мөнгийг бол.

**Г.Занданшатар:** Баделхан гишүүнд нэмэлт нэг минут.

**Х.Баделхан:** Одоо зээлгүй ахмадуудын зээлийг тэглэх ийм шийдвэр гаргахаар болж байна. Энэ бүгд бол корона вирус цар тахлын үед бол эдийн засгаа, иргэдээ дэмжсэн маш том арга хэмжээ гэж бид ингээд үзэж байгаа. Одоо нэг зүйл дээр анхаараасай гэж хүсэж байгаа би. Ер нь энэ сард тахлын үед бол хямралд өртөөгүй ганцхан салбар бол мал аж ахуйн салбар, хөдөө аж ахуйн салбар. Одоо ингээд ноолуур гарна. Тэгээд ноолуурын үнэ дээр бол ер нь бас нэг арга хэмжээ авах хэрэгтэй байна. Зуун мянган төгрөгөөс бууруулахгүй гэсэн бидний бас амлалт байгаа. Энийгээ мэднэ гэж ингэж үзэж байгаа. Энэ нөхцөл бол ноолуур чинь бас эдийн засгаа тэтгэнэ. Иргэдийн амьдралаа иргэдийн амьдралыг тэтгэнэ. Тийм учраас энэ дээр бас нэг арга хэмжээ аваач ээ гэсэн тийм хүсэлт байна.

Анхаарал тавьсанд баярлалаа.

**Г.Занданшатар:** Жавхлан сайд. Мэндсайхан сайд. Ноолуур ер нь яах вэ хүсэлт л голцуу байсан л даа. 94.

**З.Мэндсайхан:** Баделхан гишүүний асуултад хариулъя. Эрүүл мэндээ хамгаалж, эдийн засгаа сэргээх энэ төлөвлөгөөний хүрээнд хөдөө аж ахуйн салбарт 5 зуун тэрбум төгрөгийн зээлийн эх үүсвэр шийдэгдсэн байгаа. Тэгэхээр энэ эх үүсвэр бол энэ хаврын газар тариалангийн ажил, түүхий эд бэлтгэл буюу энэ ноолуур бэлтгэлийн ажилтай холбоотойгоор түүхий эд бэлтгэгч аж ахуйн нэгжүүдийг дэмжих зорилгоор гаргасан зээл 3 хувийн хүүтэй жилийн хугацаатай ийм зээл гарсан байгаа. Тэгэхээр энэ дээр бол ноолуур бэлтгэл дээр 2 тэрбум, газар тариалан дээр 2 зуун тэрбум газар тариалан дээр 100 тэрбум гээд малчдад бас мөн малчдыгаа дэмжих малчны зээл хоёр зуун тэрбум төгрөгийн эх үүсвэрийг шийдсэн байгаа. Энэ хүрээндээ бол бид нар энэ хаврын түүхий эд бэлтгэлийн ажлыг дэмжээд явах боломжтой байна.

Баярлалаа.

**Г.Занданшатар:** Салдангийн Одонтуяа гишүүн.

**С.Одонтуяа:** Би Сангийн сайдаас асууна. Дөрвөн асуулт асууя. Бас Жавхлан сайд өмнө нь Монголбанкны Тэргүүн дэд ерөнхийлөгч байсан. Төсвийн байнгын хорооны дарга байсан. Тийм учраас би бас энэ төсөв хөрөнгөтэй холбоотой юм асууна.

Нэгдүгээрт Засгийн газар бол вакцины асуудал дээр маш буруу бодлого явуулсан. Та нар эхлээд Монгол хүнийхээ эрүүл мэндийн асуудлыг нэгдүгээрт тавих байсан. Өнөө маргаашийн вакцинжуулалт гэхээсээ илүү Монгол хүний эрүүл мэнд энэ вакциныг хийлгэснээр цаашдаа 20, 30 жил энэ хүний эрүүл мэндэд ямар нөлөө үзүүлэх юм бэ гэдэг дээр маш сайн судалгаатай ажиллах байсан байтал ажиллаагүй. Энэ 10 их наядаас 40-50-хан сая долларыг зарцуулаад аль эрт захиалгад оруулаад дэлхийн хамгийн сайн вакциныг ард иргэддээ авчраад яагаад тариулж болоогүй юм бэ. Ганбат дарга хэлж байсан шүү дээ. Та нар тэр Израйл улсын хийлгээд хамгийн сайн вакциныг нь авчхаж болдоггүй юм уу гэхэд л та нар инээлдээд шоолоод л юу юу гэлээ. Өнөөдөр та нар хэвлэл мэдээллээр явж байгаа юмнуудыг хар л даа. Вакцинууд ямар их одоо сөрөг үр дагавар үзүүлж байна. Хүмүүсийн генд өөрчлөлт орж байна. Тархи толгойны өвчтэй болж байна. Ийм байхад та нар яагаад энэ ард иргэдийнхээ эрүүл мэндийг нэгдүгээрт тавьж болоогүй юм бэ. Маш их мөнгө шийдэж өгсөн. Эндээс захиалгаар мөнгөө өгөөд иргэддээ вакцин авах ёстой байсан.

Дээрээс нь маш их хугацаа алдсан. Монгол Улс бол энэ дотооддоо алдахгүй нэлээн удаан барьсан шүү дээ. Гэтэл энэ дээр шууд залгуулаад л вакцинуудаа аль эрт захиалж авчраад л өрж тавьж байгаад л иргэддээ тарьчихсан байсан бол өнөөдөр эдийн засагт ингэж их алдагдал гарах ч үгүй байсан юм. Энэ 10 их наядыг зарцуулах шаардлага гарах ч үгүй байсан юм. Тийм учраас та нар нэг гараараа эдийн засгийг ерөөсөө боомилж унагаж байгаа шүү.

Би тэр алтны талаар асуух гэсэн юм аа. 23 тонн алт хүлээж авлаа гэж байна. Тэгэхээр ковидгүй үед бол 5 тонн.

**Г.Занданшатар:** Одонтуяа гишүүн нэмэлт минут. Таван тонн алт бол дандаа Монгол Улсын хилээр нууцаар гарч байсан байгаа юм. Тэгээд ер нь энэ мөнгө ер нь яаж цэвэршдэг байсан юм бэ. Энэ дээр ер нь хяналт тавьж чадаж байсан юм уу. Энийг хариулт авъя.

Хоёрт энэ 3 их наядыг зарцуулна гээд байгаа ипотекийн зээлд. Энэ Монгол банкныхаа хуультайгаа зөрчилдөхгүй юу.

Сүүлийн асуудал энэ төсвийн алдагдалд ер нь шинэ сайд ямар дүн шинжилгээ хийж байна вэ. Өмнөх одоо Засгийн газар бол ерөөсөө бүх хүчээ нөөцөө шавхчихсан шүү дээ. Тэгэхээр одоо энэ шинэ сайд ер нь цаашдаа яаж энэ төсвийн алдагдлаа харж байгаа юм бэ. 4 асуулт.

**Г.Занданшатар:** Болдын Жавхлан сайд.

**Б.Жавхлан:** Эхний асуултад манай Эрүүл мэндийн сайд бас нэмж мэдээлэл өгөөрэй. Хамгийн сайн вакцин гэж хүмүүс их асуудаг юм. Одоо бид бол ер нь олдож байгаа вакцин л өөрөө хамгийн сайн вакцин болчхоод байгаа юм. Дэлхий нийтээрээ өөрөө энэ вакцины уралдаанд явж байна. Хоцорсон гэж байна. Би бол энэнтэй санал нийлэхгүй байна. Бид ямар ч байсан хүн ам цөөн энэ маань одоо бидэнд бас нэг талаар энэ вакцины уралдаанд боломж гаргах тоо хэдий ч бид сайн ажиллахгүй бол энэ том уралдаанд хоцрох маш өндөр эрсдэлтэй, маш өндөр эрсдэлтэй. Бид Азидаа ямар ч байсан нэг эхний таван орон явж байна. Одоо том гүрнүүдтэй харьцуулах юм бол харин ч одоо хувь хэмжээний хувьд дээгүүр явж байгаа.

Тэгэхээр энэ нь бол хоцорсон үзүүлэлт огтоос биш. Хөрөнгө мөнгөний хувьд бид вакциндаа зориулж бэлдсэн. Бэлдсэн байгаа. Зорилтот 60 хувьдаа хийх дэлхийн эрүүл мэндийн байгууллагаар баталгаажсан ямар ч төрлийн вакциныг авахад бид бэлэн байгаа. Хангалттай бүх гэрээ хэлэлцээрүүдээ хийчихсэн байгаа. Эхнээсээ орж ирээд вакцинжуулалт маань өнөөдрийн байдлаар 26 хувьтай явж байгаа энэ бол одоо голохоор тоо биш энэ вакцины талаар сайн муу гэж байгаа дэлхий эрүүл мэндийн байгууллагаар баталгаажсан энэ талаар Эрүүл мэндийн сайд маань бас нэмж хариулаарай.

Хоёрдугаар асуудал тэр алтан дээр 5 тонн нууцаар гарч байсан гэх юм. Энэ тоог ёстой хэлж мэдэхгүй байна. Одоо гаргадаг сувгий нь өөрөө их сайн мэддэг юм байгаа биз дээ хэдэн тонн гардаг байсныг хэн яаж мэдэх вэ. Ямар ч байсан 23 тонн гарсан гээд 23 тонн төв банканд тушаагдана гэдэг нь тэр хэмжээгээр ямар ч байсан далд байсан эдийн засаг ил болж байгаа л ийм тоо. Зөв арга хэмжээ авсан байна.

Дээрээс нь гадаад зах зээл дээр алтны үнэ өөрөө их боломжийн байлаа. Тийм учраас төв банканд алт тушаалтууд нэмэгдсэн. Одоо банк шаардлагатай үед одоо үнийн тохиромжтой үед нь экспортоор хийж өнгөрсөн оны төлбөрийн тэнцэл дээр одоо маш нааштай эерэг үзүүлэлт нөлөөллүүд гарч ирсэн.

Ипотекийн зээлийн хувьд 3 их наяд гэж ингэж төлөвлөж байгаа. Үүн дээр энэ бол 2006 оноос хойш үе үеийн Засгийн газар Төв банктай хамтарч хэрэгжүүлж ирсэн ийм схем. За энэ бол эдийн засгийн гэхээсээ илүүтэй нийгмийн маш өндөр ач холбогдолтой. Ард олон нийтийг орон сууцжуулах, нийгмийн дундаж давхаргыг бий болгох, эдийн засгийн хамгийн гол хөшүүрэг нь өөрөө энэ байдаг. Энэ гурван их наяд төгрөгөөс 2 их наяд нь бол цэвэр яг ипотекийн зээлээр явна. 1 их наяд төгрөг хүртэл нь бол энэ дөрвөн жилийн хугацаанд төсөв болон бусад эх үүсвэрээр дэд бүтцийн ийм санхүүжилтүүд хийх орон сууцын зээлийг орон сууцын үнийг одоо буулгах бүхий л боломжуудыг энэ дэд бүтцээр дамжуулж бий болгоно оо гэсэн ийм зорилго агуулж байгаа ийм төлөвлөгөө байгаа. Төсвийн алдагдал гэж байгаа тэр нь төсвийн алдагдал гэвэл өөрөө хуультай. Төсвийн тогтвортой байдлын хууль гээд байж байна. Жил бүр бид төсвийн алдагдлыг шат дараатай бууруулах ийм хуулиараа үүрэгтэй. Энэ үүргийнхээ хүрээнд л ажиллана. Энэ жил бид 5.5 хувийн дотоодын нийт бүтээгдэхүүнд харьцуулсан ийм төсвийн алдагдалтай байна гээд хуульчилчихсан байгаа. Энэ хүрээндээ ажиллана. Хойтон жил 3 хувиас доош оруулна. Тэрний хойд жил.

**Г.Занданшатар:** Жавхлан сайд гүйцээж хариулъя.

**Б.Жавхлан:** Тийм учраас Одонтуяа гишүүнээ бид энэ дээрээ маш ийм нарийн төлөвлөчихсөн хуультай учраас бид хуулиас гадуур бол ажиллах ийм орон зай байхгүй. Шат дараатай бууруулна, төсвийн сахилга батыг сайжруулна. Бидний Оюун-Эрдэнэ Ерөнхий сайдын Засгийн газрын хамгийн том төсөв дээр барьж байгаа бодлого бол бид төсвийн шинэчлэл хийнэ. Төсвийн шинэчлэлийг нь 2022 оны төсвийг бид одоо удахгүй Их Хуралд танилцуулна. Төсвийн хүрээний мэдэгдлээ оруулна. Энэ дээр нэлээн одоо төсвийн шинж одоо шинэчлэлийн шинж чанартай ийм хэлбэрээр өргөн барина. Энэ дээр одоо гишүүд маань хамтарч дэмжиж ажиллаасай гэж хүсэж байна. Баярлалаа.

**Г.Занданшатар:** 85 Энхболд сайд эрүүл мэндийн асуудлаар.

**С.Энхболд:** Одонтуяа гишүүний асуултад хариулъя. Энэ сарс ковид хоёр энэ вирусийн тархалт дэлхий нийтэд цар тахлын хэмжээнд тархсанаас хойш жил гаруй хугацаа өнгөрсөн. Үүнтэй холбоотой вакцинжуулалт маань бас богино хугацаанд гарч ирж байгаа. Одоогоор дэлхийн 153 улсад одоо 85 төрлийн вакцины бас туршилтын ажлууд хийгдэж байгаа, эмнэл зүйн туршилтын ажлууд.

Вакцин болон бас харилцан адилгүй вакцины дараах хариу урвал бас мөн зарим вакцин дээр бас харилцан адилгүй байгаа. Тэгэхээр манай улсад орж ирж байгаа вакцинууд бол бүгд дөрвөн төрлийн вакциныг бид нар хүний эмийн зөвлөлөөр бүртгэж авсан. Дэлхийн эрүүл мэндийн байгууллагаас Астра зеника болон вакциныг бол бүртгэсэн байгаа. Синофарм вакцин бол эмнэл зүйн хоёр дахь туршилтаа даваад одоо тун удахгүй ирэх долоо хоногт дэлхийн эрүүл мэндийн байгууллага бүртгэж авна гэдэг мэдэгдлээ өгсөн. Энэ вакцин маань бас синофарм вакцин европын бас холбооноос туршилтыг давж сертификатаа авсан. Анх удаа европоос бас чанарын шаардлага хангасан гэсэн ийм сертификатыг авсан вакцин байгаа. Одоогоор манай улсад вакцинтай холбоогоор гарсан хүндрэл байхгүй.

Бид нар вакцины дараах бас дархлал хэр тогтож байгаа талаар судалгааны баг гаргасан, судалгааны ажлууд хийгдээд явж байгаа. Одоогоор Астра зеника вакцины холбоотой мэдээллүүд нь олон нийтийн сүлжээ болон зарим улс оронд бол бүртгэгдсэн байгаа энэ бол албан ёсоор энэ вакцинтай холбоотой гэсэн тийм мэдэгдэл мэдээлэл одоогоор хараахан гараагүй байгаа.

**Г.Занданшатар:** Нямдорж сайд. 80.

**Ц.Нямдорж:** Улсын Их Хурлын гишүүд энэ өглөөний амгаланг айлтгаж байна. 2020 оны 4 сарын 29-нд батлагдсан Ковидын хуулийн зохицуулалтаас би та бүхэнд бас ойлгомжтой байхын тулд хоёр гурван заалт хэлчихье гэж бодсон юм.

7.1.1-д Засгийн газар орлого хамгаалах арга хэмжээ авах эрхтэй. Бас жилийн төсвийн зарлагыг нэмэгдүүлэхгүйгээр төсвийн зохицуулалт хийх ийм эрхтэй. 7.1.5-д цалин орлого нь тасарсан иргэдэд санхүүгийн дэмжлэг үзүүлэх ийм зөвшөөрлийг Их Хурлаас өгсөн өчигдрийн тэр 300 мянган төгрөг бол хуулийг нь энэ хууль заалтын хүрээнд Засгийн газраас шийдвэрлэсэн аа шийдвэр гэдгийг нэгдүгээрт хэлэх гэж бодсон юм.

Эрдэнэт үйлдвэр улсын мэдэлд байгаа учраас энэ цар тахлын эхний үеийн хүндрэлийг авч гарсан 650 тэрбум төгрөгийг тэр гэрэл цахилгаанд хог элдэв юмны шийдвэр гарахад гаргасан бас сургууль цэцэрлэгүүдийн 00-ын асуудлыг шийдвэрлэхэд 100-гаад тэрбум төгрөг Улсын Их Хурлаас гаргахаар шийдвэрлэсэн гэх мэтээр. Нийт дүнгээрээ 760-аад тэрбум төгрөгийг Эрдэнэт үйлдвэрийн өнгөрсөн оны үйл ажиллагааны орлогоос энэ цар тахлыг давж гарах арга хэмжээнд зарцуулж байгаа юм. Цаашдаа энэ үйлдвэр энэ янзаар ажиллах шаардлагатай гэдгийг амьдрал бидэнд харууллаа гэдгийг Их Хурлын гишүүдэд бас хэлчих нь зөв болов уу гэж бодож байна. Оюу толгойн тухайд зогсооно зогсохгүй гэсэн маргаан ноднин жилийн Их Хурлын сонгуулийн өмнө зөндөө явсан хүн. Оюу толгой зогсоогүй учраас өнөөдөр татварыг нь өрөө төлж энэ нэг их наяд төгрөг.

**Г.Занданшатар:** Нямдорж гишүүн, Нямдорж сайд нэмэлт асуултад.

**Ц.Нямдорж:** Оюу толгой зогсоогүй учраас татварын өрийг нь 1 их наяд төгрөгөөр энэ цар тахлын хууль хоёр дахь давалгааны бэрхшээлийн ард талд ард түмэн Засгийн газар хоёр гарч байгаа юм гэдгийг хэлэх хэрэгтэй.

Гуравдугаарт энэ вакцины тухайд сайнгүй гэдэг ярианууд байж огт таарахгүй. Оросын вакцин Астра зенека, Хятадын вакцин гэсэн гурван гол вакцины хооронд л асуудал явж байгаа. Аль алийг нь хэрэглэж байгаа цаад талд нь геополитекийн өрсөлдөөний аль нэг нь харлуулах ийм телевизийн захиалгат юмнууд гадна талын телевизээр зөндөө явж байгаа. Энэнд автаж вакцинуудыг сайн муу гэж ялгах яриаг энд гаргах нь зохистой биш. Би жишээ нь Оросын вакцин хийлгэсэн. Өчигдөр хоёр дахь тунгий нь хийсэн яах ч үгүй л байна лээ. Миний таньдаг хүмүүс Астра зенекаг ч хийлгэсэн. Урд айлын вакциныг ч хийлгэсэн бүгдээрээ л хэвийн явж байна. Ингэж судлагдаагүй тоологдоогүй юу нь яригдаагүй айдсыг цаашаа хүн амын дунд тарааж хэрэггүй байх юм. Ер нь бол энэ дэлхийн эрүүл мэндийн байгууллагын чинь 70 хувийнх нь санхүүжилтийг Америкийн нэгдсэн улс хийдэг. Трампын үед эндээс гарч ирсэн байж байгаад сая Байден эхнийхээ зорилгоор буцаж энэ дэлхийн эрүүл мэндийн байгууллагын гишүүнээр орсон.

Цаашдаа бодлого тодорхойлоход энэ улс дэлхийн эрүүл мэндийн байгууллага бас тодорхой түвшинд нөлөөтэй байх зураг харагдаж байгаа гэдгийг гишүүдэд ний нуугүй хэлэх нь зүйтэй гэж бодсон юм.

Засгийн газрын тухайд бол Оюун-Эрдэнэ сайдын Засгийн газрын тухайд Хүрэлсүх Ерөнхий сайд тэр хил хайж байхад жишээ нь гэнэтийн шийдвэр гаргасан. Тэр маш хүнд шийдвэр байсан гаргаж чадсан. Үр дүн гарсан. Тодорхой хугацаанд оруулахгүй байж чадсан. Оюун-Эрдэнэ сайд Засгийн Ерөнхий сайд болчхоод энэ вакцинтай хөөцөлдөх ажлыг биечлэн хөөцөлдөж байгаа. Энэ вакцин чинь хүрэхгүй тасалдаад маш хүнд байгаа шүү дээ. Астра зенека ч хүрэхгүй байгаа. Оросын вакцин ч гэсэн гадна талдаа хязгаарлалтад орох дотоодынхоо хэрэгцээг эхэлж хангана гээд хэлчихсэн. Урд айлын вакцин ч гэсэн бас ийм байдалтай байгаа шүү дээ. Ийм хүндрэлтэй нөхцөлд Ерөнхий сайд манай холбогдох сайд нар сайн ажиллаж бас боломжийн хэмжээгээр вакцин оруулж ирсэн шүү. 3 сарын 23-нд эхний вакцин нь оруулж ирээд тарина гэж Ерөнхий сайд хэлж байхад би дотроо итгэхгүй л сууж байсан. 22-нд орж байсан 23-нд тарж эхэлсэн шүү дээ. Чадах бүхнээ Засгийн газар яг энэ асуудал дээр авч хэрэгжүүлж байгаа гэдгийг би бас гишүүддээ мэдээллийн чанартай хэлчихье гэж бодсон юм.

Баярлалаа.

**Г.Занданшатар:** Цахимаар Хассуурийн Ганхуяг гишүүн асууна.

**Х.Ганхуяг:** Сайн байцгаана уу. Яриа сонсогдож байна уу?

**Г.Занданшатар:** Сонсож байна. Яриарай.

**Х.Ганхуяг:** Надад таван асуулт байгаа юм.

Нэгдүгээрт бол яах вэ сая Одонтуяа гишүүний санаа зовниж байгаа асуудал бол бас үндэслэлгүй юм гэж харж байгаа юм. Зүгээр бид нар бол мөнгөгүйдээ вакцин оруулж ирэхгүй байгаа юм уу оролцохгүй байгаа юм биш шүү дээ. Энэ чинь угаасаа олдоц нь муу байгаа болохоор өнөөдрийн нөхцөл байдал бол дэлхий даяар л яг адилхан байгаа юм.

Харин ч манайх яг вакцинжуулалтын хувьд энэ шинэ Оюун-Эрдэнэ сайдын Засгийн газрын хувьд бол вакцинжуулалт маш хурдацтайгаар шуурхай явуулж байгааг бол сайшааж хүлээж авч байгаа юм. Гэхдээ надад нэг таван асуулт байна энэ жилийн хувьд бол одоо бид нар чинь нэлээн бас хүнд ийм жил байхаар харагдаад байна л даа. Тиймээс одоо бид нар энэ 10 их наядын хөтөлбөрийг хэрэгжүүлснээр оны эцэс гэхэд нь ямар үр дүнд хүрнэ гэж тооцоолж байгаа вэ манай макро эдийн засгийн тоонууд ямархуу байдлаар харагдах вэ? Энэ дээр нэг тооцоолол хийж байгаа байхгүй юу. Энийг тэгээд байж байгаа бол нэг танилцуулаад өгөөч ээ. Аль нь боломжтой вэ?

Хоёрдугаар асуулт болохоор энэ ажлын байрыг хадгалах бий болгох зорилгоор зарцуулж байгаа энэ 2 их наядаар хэдий хэмжээний ажлын байр хадгалах вэ, хэдий хэмжээний ажлын байрыг шинээр бий болгох вэ? Энэ дээр тооцоо, судалгаа байгаа юу?

Гуравдугаар асуулт болохоор энэ сүүлийн үеийн тоонуудыг харахад манай экспорт бол үндсэндээ бол тэг зогсолт хийчихлээ, нэг ч машин одоо нүүрс гарахаа больчихлоо. Тиймээс одоо энэ яг энэ тал дээр ямар арга хэмжээ авч байгаа вэ? Бид нар ер нь яг энэ Өмнөговийг хариуцсан Засгийн газрын бүрэн эрхт төлөөлөгч явуулж болдоггүй юм уу? Энэ ингээд л экспорт гацчихаар одоо энэ Элчин сайдууд гүйгээд байдаг. Гэхдээ яг энэ чинь газар дээр нь ажилладаг хүн хэрэгтэй байна гэж хараад байгаа юм.

Дараагийн асуулт болохоор мөн ялгаагүй одоо бид нар чинь орон сууцжуулах нэлээн том хөтөлбөрүүд яриад яваад байдаг гэтэл бол бас импорт бас ялгаа байхгүй бас үндсэндээ тэг зогсолт хийчхээд байна.

**Г.Занданшатар:** Таван асуулт гэсэн Ганхуяг гишүүнд нэмэлт нэг минут. Ганхуяг гишүүний сүлжээ гацаад байх шиг байна шүү. За асуултад хариулж байя. Жавхлан гишүүн, Жавхлан сайд.

**Б.Жавхлан:** Ганхуяг гишүүний асуултад хариулъя. Одоо Засгийн газраас хэрэгжүүлж байгаа энэ төлөвлөгөөний дүнд жилийн эцэст бид ямар нөлөө үзүүлэлтүүд төлөвлөж байна вэ гэж. 2019 оны эцэст буюу ковидын яг өмнөх үеийн тэр бидний хүрсэн түвшинд хүрье гэсэн ийм зорилт тавьж ажиллаж байгаа. 2019 оны эцэс бол бидний өмнө нь тооцоолж байсан төсөв дээрээ их сахилга баттай явъя, төсвийн алдагдлаа шат дараатай бууруулъя, зээлжих зэрэглэлээ сайжруулъя, төв банкан дахь валютын нөөцөө дор хаяж 4 тэрбум доллароос дээш барья. Гадаад валюттай харьцах төгрөгийн ханшаа тогтвортой байлгая гэсэн ийм зорилтдоо хүрсэн сайн жил байсан. Тэр хэмжээнд бид хүрч очих ийм зорилготойгоор ажиллаж байгаа. Инфляцын түвшин бол мэдээж төв банкны зорилтот 6 хувь дээрээ барих ёстой. Эдийн засгийн өсөлтийн хувьд бид нэг энэ оны эцэс гэхэд өнгөрсөн оны суурь дээрээсээ тооцвол нэг 5-6 хувийн дотоодын бүтээгдэхүүний өсөлттэй байя. Мөн төлбөрийн тэнцлээ бол ямар ч байсан эерэг байх ёстой гэсэн ийм чиглэлээр зорьж явж байгаа. Ийм түвшинд л очъё гэж байгаа юм.

Ажлын байрны хувьд бол маш тодорхой өнгөрсөн оны макро эдийн засгийн үзүүлэлтүүдийг бид тооцоолол хийж үзэхэд нэг 68 мянган ажлын байр алдсан байна лээ. 68 мянган ажилгүйдэл нэмэгдсэн гэсэн үг. Энэ төлөвлөгөөний эцэст бид 120 ажлын байраа хадгалж үлдье гэж байгаа хамгаалж үлдье гэж байгаа юм. Тэрнээс ийм хүнд үед бид ажлын байрыг нэмнэ гэсэн тийм худлаа хамгаалалт амлалт авч чадахгүй ээ. Харин нэмж ажлын байр алдахгүй нэмж ажилгүйдлээ бий болгохгүй одоо байгаа ажлын байраа дэмжиж хамгаалж үлдье гэсэн ийм зорилттой ажиллаж байгаа. Өөрөөр хэлбэл 120 мянган ажлын байраа хадгалж үлдэх зорилго тавьж ажиллаж байгаа.

Өчигдрийн байдлаар 400 тэрбум төгрөгийн 3 хувийн ажлын байрыг дэмжих зээл гарсан байна. Үүнд 5 мянган зээлдэгч хамрагдсан байдаг. Үүний 2156 нь Улаанбаатар хотод 3744 орон нутагт ийм зээл гарсан байна. Мөнгөн дүнгээрээ бол 216 тэрбум төгрөгийн 875 аж ахуйн 189 тэрбум төгрөгийн 5025 бичил бизнес эрхэлдэг ажил олгодог иргэд энэ зээлийг авчээ. Үүний ард 11598 ажлын байр одоо хадгалж үлдэж чадлаа гэсэн ийм статистикийг хэлье.

Экспорт манай гадаад худалдааны гол орц бол мэдээж одоо нүүрс, эрдэс баялгийн түүхий эдүүд болчхоод байгаа. Харамсалтай нь урд хилүүд дээр тэр бүс нутгаар энэ цар тахал дэгдсэнтэй холбоотойгоор урдаас татан авалтууд үндсэндээ бараг зогсчхоод байгаа юм. Бид нэг хоёрын хооронд нэг өдөр, хоёр өдөр аргалсан арга хэмжээ авъя гэж бодохгүй байгаа. Нэлээн дорвитой арга хэмжээ авч урд хилийн боомтын бүс нутгуудаа ногоон бүс болгоё гэж ингэж зорьж байгаа. Өнөөдрөөс Улаанбаатар хотод бүх нийтийн бэлэн байдал зарлаж байгаа. Харин тэр хилийн бүсүүдэд бид долоо хоногийн өмнө бүтэн хөлөөрөө тавьсан.

Энэ хугацаанд одоо ногоон бүс болох Улаанбаатар хот болон бусад одоо голомттой газруудаас тийшээ иргэдийг зөөвөрлөхгүй байх гэх мэт шаардлагатай бүрэн арга хэмжээнүүдийг авч байна. Энэ талаараа одоо бүрэн мэдээллийг.

**Г.Занданшатар:** Жавхлан гишүүнд нэмэлт 1 минут. Яг 4 минутаар л явуулаад байгаа л даа. Жавхлан сайд.

**Б.Жавхлан:** Ийм шаардлагатай арга хэмжээнүүдийг авсны үр дүнд ирэх долоо хоногоос урд хөршийн одоо урд боомтуудаар татан авалтууд одоо хэвийн горимдоо орно гэсэн бид нар ийм хүлээлттэй ажиллаж байгаа. Бүрэн эрхт төлөөлөгчийн хувьд бол яах вэ тэр ер нь бол яах вэ тэнд урд Засгийн газрыг төлөөлж Засгийн газрын институцүүдийн төлөөллийг одоо базаж боомтын нэгдсэн бодлого явуулдаг ийм зохицуулалт бол зайлшгүй шаардлагатай юм байна лээ. Ганхуяг гишүүнтэй бол санал нийлж байна. Хэлбэр нь тэр бүрэн эрхт төлөөлөгч гээд өмнө нь авч байсан хэлбэрээр явах уу, эсвэл одоо нөгөө хуулиар нэгэнт байгаа бүтэц болох боомтын зөвлөлөө улам одоо хүч хэрэгжүүлж албажуулж ингэж явах уу гэдэг дээр ойрын хугацаанд арга хэмжээ авч шийдвэр гаргана.

Тэр орон сууцжуулах тэр Ганхуяг гишүүний минут нь дуусаад юу нь тасарчихлаа. Зүгээр би ингэх ийм юм асуух гэж байсан байх гэж бодож байна. Орон сууц дээр импортын орц нэлээн байдаг. Энэ дунд арматур, арматурыг бид харамсалтай нь дотооддоо үйлдвэрлэдэг байсан хэмжээ маань тасарчхаад байгаа. Дотоодынхоо хэрэгцээг хангатал одоо үйлдвэрлэл үндсэндээ байхгүй бараг хэрэгцээнийхээ 5 хувьд нь хүрэхгүй юу үгүй гэвэл ийм үйлдвэрлэл арматур байгаа. Үндсэндээ 95 хувь нь импортоор орж ирж байгаа үнэ нь нэмэгдчихээд байгаа. 1.4 сая байсан маань одоо 2.4 сая болчхоод байгаа юм.

Үндсэндээ бараг энэ чинь 40 хувь нэмэгдчихээд байна уу даа. Энэ дээр шаардлагатай арга хэмжээ авахгүй бол яг бодитой эрсдэл учирна. Ялангуяа энэ жил одоо бид төсөв дээр хөрөнгө оруулалт дээр одоо бодитой эрсдэл учрахаар ингэж харагдаад байгаа. Одоо Засгийн газар дээр энэ асуудлыг ярьж байгаа одоо шийдвэртэй арга хэмжээ бид авна.

**Г.Занданшатар:** Интернэтийн сүлжээ тасалдаад байна тэгэхээр танхимаас асуултуудаа эхлээд явуулъя. Сандагийн Бямбацогт гишүүн.

**С.Бямбацогт:** Баярлалаа. Тэгэхээр бас нэг төрийн бодлого зөв бол бодлогоо хэрэгжүүлэх хууль, эрх зүйн орчноо зөв тодорхойлж бас хэрэгжүүлж байгаа хүмүүс нь бас итгэлтэй ажиллаж чаддаг бол бас үр дүн гардгийн тодорхой жишээг бид нар мэдэрч байна л даа. Өчигдөр бол Оюу толгойн татвараа төлсөн төлбөрөөс бид нар тийм үү Монголын бүх иргэддээ 300 мянган төгрөгийн одоо тэтгэмж олгох гэж байна. Үеийн үед одоо Улсын Их Хурлын гишүүд Засгийн газраас Оюу толгойн гэрээг сайжруулах Монголын Улсад өгөх өгөөжийг нэмэгдүүлэх чиглэлээр ажиллаж байсан. Одоо нэлээн эрчимтэй ажиллаж байгаа. Нэг бодлогоор нэг зүгт харж байгаа. Үүний бас үр дүн гарч эхэлж байна гэж харж байна. Эрдэнэтийн 49-ийг төр авах гэж бас үеийн үед бас ярьж байсан, авсан. Үүний үр өгөөжийг бид нар хүртээд гэрэл цахилгаан, хог усны мөнгө гээд одоо тийм олон зүйлүүд хөнгөлүүлж одоо бас төр засгийн бодлогын шийдвэрийн үр өгөөжийг Монголын ард түмэн хүртэж байгаа.

Үүнийг ч одоо баталгаажуулах гэж Монгол Улсын Үндсэн хуульд 2019 онд өөрчлөлт оруулсан. Үндсэн хуулийн нэмэлт, өөрчлөлтийн хамгийн гол заалт бол энэ байгаад байгаа ард түмэн бол мэдэхгүй байгаа бас ярьдаггүй. Үндсэн хуулийн 6.2-т стратегийн ач холбогдол бүхий ашигт малтмалын ордыг ашиглахдаа байгалийн баялаг ард түмний мэдэлд байх зарчимд нийцүүлэн түүний үр өгөөжийн дийлэнх нь ард түмэнд ногдох эрх зүйн үндсийг хуулиар тогтооно.

Байгалийн баялгийг ашиглах төрийн бодлого нь урт хугацааны хөгжлийн бодлогод тулгуурлаж одоо ба ирээдүй үеийн иргэд бүрд иргэн бүрд эрүүл аюулгүй орчинд амьдрах эрхийг нь баталгаажуулах газрын хэвлийн баялгийн үр өгөөжийг үндэсний баялгийн санд төвлөрүүлж тэгш шударга хүртээхэд чиглэнэ гэж орсон. Үндсэндээ бид нар Оюу толгойн ордын үр өгөөжөөс Эрдэнэтийн ордын үр өгөөжөөс яг энэ Үндсэн хуулийн нэмэлт, өөрчлөлтийн хүрээнд бид нар хүртэж эхэлж байгаа үүнийгээ ч бид нар баталгаажуулна цаашдаа. Үндсэн хуулийн нэмэлт өөрчлөлтийн гол агуулга энэ байсан. Ийм байдлаар бид нар бодлого нь зөв байвал бодлогоо хэрэгжүүлэхдээ бүгдээрээ нэгэн зүгт харж чадах юм бол үр өгөөж нь хүртдэг юм байна.

**Г.Занданшатар:** Бямбацогт гишүүнд 1 минут.

**С.Бямбацогт:** Бодлого буруу байх юм бол харин бас болохгүй байна. Улсын онцгой комисс, Нийслэлийн онцгой комисс, Аймгийн онцгой комисс, сумын онцгой комиссын одоо бодлого ерөөсөө бас үр өгөөжөө өгөхгүй байна. Энэ бүх юм болж байна бүтэц чинь бид нар чадлаар ажиллаж байна. 4.1 их наяд зарцуулж байна гээд яриад байдаг тэр суманд нь хамгаалах хэрэгсэл байхгүй, суманд нь оношлуур байхгүй, суманд нь бензин шатахуун байхгүй. Ховд аймагт бүх сумын иргэдэд дарга нартай нь хурал хийсэн. Ийм байдалтай байж байдаг. Дээрээ бол бүх юм сайхан байгаа гээд яриад байдаг. Яг газар дээрээ болохгүй байна. Энийгээ бид нар яавал тэгвэл түрүүч нь тийм бодлого зөв байлгахтай адилхан сэтгэлтэй ажиллахтай адилхан ийм болгох вэ. Энэ дээр цаашид анхаарч ажиллаарай.

Хоёр асуулт байна ноолуур энэ хавар ямар үнэтэй гарах вэ? Одоо Хэнтийгээс 140 мянгаар эхэлсэн гэсэн одоо Ховдод жишээ нь ямар үнэтэй болох вэ? Мэндсайхан сайд.

Дээрээс нь газар тариалан одоо эхлэх гэж байна. Бид юу тарина түүнийгээ хурааж байгаа. Юу ч тарьж чадахгүй бол юу ч хурааж авахгүй. Газар тариалангийн улирал эхэлж байна. Үүнтэй холбоотойгоор энэ бол бололцоо газар тариалан маань үйл ажиллагааг тасралтгүй явуулах боломж нь бүрдэж байна уу, бүрдэхгүй байна уу? юу хураана.

**Г.Занданшатар:** Загджавын Мэндсайхан сайд 94, Хүнс, хөдөө аж ахуй хөнгөн үйлдвэрийн сайд.

**З.Мэндсайхан:** Гишүүний асуултад хариулъя. Газар тариалангийн энэ технологит ажлуудаа аль болох цаг хугацаанд нь багтааж явуулах талаар бид нар арга хэмжээ авч ажиллаж байгаа. Улаанбаатар хотоос газар тариалангийн бүс нутаг руу гарах 1200 тариаланчийг вакцинд хамруулаад дууссан. Одоо газар тариалангийн бүс нутаг болох Сэлэнгэ, Дархан дээр Сэлэнгэ дээр өнөөдрийн байдлаар би мэдээ авлаа 2400 тариаланч вакцинд хамрагдаад явж байна.

Энэ бүс нутагт нийтдээ 14 мянган газар тариалангийн салбарт оролцогч нар байгаа тэгэхээр энэ хүмүүсээ бол бид нар ингээд энэ хугацаанд вакцинд хамруулаад технологийн ажлаа эхэлчихнэ.

Үүнтэй холбоотой үүрэг болон одоо дэмжих сангаас хаврын тариалалтад бэлтгэл ажил шаардагдах зохицуулалтуудаа бол бэлэн болгосон байгаа.

Ноолуур бол энэ жил зүүн аймгуудаас 154 мянгатай гарсан өнөөдрийн байдлаар 130 мянга баруун аймгуудад бол ноолуур арай гараагүй байна. Гэхдээ ноолуур бол одоо дэлхийн зах зээл дээр самнасан ноолуурын үнэ бас өнгөрсөн жилийнхээнийг бодвол бас боломжийн түвшинд байгаа. Өнгөрсөн жил 56 орчим доллар байсан энэ жил сүүлд бас миний авснаар бол нэг 78 доллар болсон байна лээ. Тэгэхээр гадаад зах зээлдээ бол бас нэг таатай байдал харагдаж байгаа юм. Зүгээр дотоодын зах зээл дээр бид нар үнэ аль болох боломжийн малчдын маань бий болгож байгаа энэ малын төв гаралтай түүхий эдийг үнэ цэнтэй байлгах боловсруулах үйлдвэрүүдэд эзэмших чиглэл рүү ажиллана уу гэхээс биш яг одоо малчдын ноолуурыг тэдээр авна тэд байна гэдэг дээр Засгийн газар бол энэ зах зээлийнх нь энэ жамаар нь явуулна. Энэ дээр бол ямар нэгэн тийм оролцоо байхгүй. Харин зүгээр гарч байгаа малчдын бий болгож байгаа энэ түүхий эдийг цаашид өрсөлдөх чадварыг нь нэмэгдүүлэх үнэ цэнтэй болгох чиглэл рүү нь илүү бодлогыг боловсруулах үйлдвэрүүдээ дэмжих чиглэлээр ажиллана. Баярлалаа.

**Г.Занданшатар:** Норовын Алтанхуяг гишүүн.

**Н.Алтанхуяг:** Занданшатар даргад бас баярлалаа. Энийг нэг Их Хурал дээр хэлэлцье гэсэн ингээд сонсголоо. Би бас Жавхланд баярлалаа гэж хэлэх гэж байгаа. Жавхлан бол бид нарын үед Монгол банкны Тэргүүн дэд ерөнхийлөгчөөр ажиллаж байсан хүн. Энэ зөв бодлого гарч ирэхээр ингээд их зөв болдог. Энэ Хүрэлбаатар биеэ тоочихсон нөхөр ганцаараа юм мэддэг юм шиг дүвчигнэсээр байгаад энэ улсыг ийм хүнд байдалд оруулсан. Одоо ямар юм болж байгаа вэ гэхээр аж ахуй нэгжүүд банкан дээр байсан 8 орчим их наяд төгрөг иргэн, аж ахуйн нэгж рүү гарах гэхээр эрсдэлтэй байсан учраас төв банкан дээр очоод төв банкны үнэт цаас авах байдал цуглачихсан байсныг төв банкны дэд ерөнхийлөгч байсан хүн болж харж. Өмнө ч олон хүн ярьсан л даа. Тэгээд энэ мөнгийг одоо ингэж иргэд аж ахуйн нэгж рүү нь оруулах их зөв алхам хийлээ.

Тэгэхдээ бид нарын үед жаахан бас үнэ тогтворжуулах хөтөлбөр гээд явж байсан юм. Тэрнээс ялгаатай нь бол одоо иргэддээ 3 хувийн хүүтэй зээл өгөөд зөрөө 6, 7 хувийг нь бол төсвөөс төлнө өө гэж байгаа юм. Маш зөв бодлого явж байгаа. Ийм хүнд цаг үед ингэж аж ахуйн нэгж ингэж иргэдийг бол дэмжих хэрэгтэй. Зээлээр шүү дээ зээлээр. Тэгэхээр би энийг бол зөв бодлого боллоо Монголбанк гэж нэг нөгөө тийшээ хардаг, засаг гэж нөгөө тийшээ хардаг. Манай Засгийн газрыг юу гэж шүүмжилж байсан юм гэхлээр энэ Алтанхуяг Монголбанкийг бараг өөрийнхөө касс болгочихлоо гэж байсан. Бид нар нэг л улс байхгүй юу даа. Тийм учраас энэ бол Монголбанкны чиглэлийн хүн Сангийн сайд болсон нь бол их тийм олзуурхууштай юм боллоо шүү.

Би тэр танай Засгийн газар газрыг магтаагүй шүү бодлого бол зөв болж байгааг хэлж байгаа юм. Тэгэхдээ нэг юмыг буруу тайлбарлаж эхлээд өчигдрөөс хойш одоо энэ 300 мянган төгрөг өгч байгаагаа Оюу толгойн ач гавьяа л гэнэ Эрдэнэтийн 49-ийг авч ирсний гавьяа гэнэ. Битгий худлаа яриад бай та нар одоо.

Бямбацогт нэр томьёогоо хүртэл ойлгож ярь. Нэг их наяд төгрөгийн.

**Г.Занданшатар:** Алтанхуяг гишүүн нэг минут.

**Н.Алтанхуяг:** Энэ Оюу толгой бид нарыг нэг их харж үзээд өгөөд байгаа юм биш 2018 онд тавигдсан татварын зөрчил 2020 онд тавигдсан татварын зөрчлийн үр дүнд яг төлөх ёстой акт гэж тавигдсан мөнгө нь нэг их наяд байгаа энэ нэг их наядын 353 тэрбум төгрөгийнх нь төлөө бид нарыг Лондонгийн арбитрын шүүхэд тэр Оюу толгой чинь үхчихсэн явна шүү. Үгүй ээ тэгээд л нэг мөнгөний үнэ нэг хэдэн төгрөгийн сургаар худлаа юм ярихаа больцгоо. Энэ төгрөг чинь баталгаагүй шүү. Энэ төгрөг чинь бол хэрвээ арбитрын шүүх дээр үнэхээр ялагдах юм бол Нямдорж сайдаа ялагдах юм бол энэ мөнгө чинь алга болно. Тэгэхээр та нар үнэн зөв яриа гэж би хэлж байгаа юм. Алдаатай зүйл хийсэн намраас хойш бид нар ковид гэдэг нэрээр гадаадаас 400 сая доллар авсан. Энэ хүн амыг чинь ковидын вакцинжуулахад 40 сая доллар л хэрэгтэй байхгүй юу даа. Тэгэхээр бас буруу юмаа буруу гээд үзчих.

Хүрэлбаатар баахан вакцин хийж давхисан нь худлаа шүү. Тэр харин одоо өнөөдөр нэг ийм.

**Г.Занданшатар:** Жавхлан сайд.

**Б.Жавхлан:** Хоёр удаагийн татварын шалгалтаар гурван төрлийн акт тавигдсан байдаг юм. Ингээд гурван гүйлгээгээр нийтдээ нэг их наяд төгрөгийн татварын орлого орж ирсэн. Энэ бол арбитртай холбоотой нь бол тодорхой. Бидэнд хоёр зүйл байна Алтанхуяг гишүүнээ.

Нэгдүгээрт цаг хугацаа байгаа. Цаг хугацаа байгаа. Энэ арбитрын шүүх бол дор хаяж нэг 2-3 жил за цаашилбал бүр 4-5 жил үргэлжилнэ. Өмнөх практикуудыг харахад. Тийм учраас ийм хэмжээний зүгээр муугаар бодоход бид ийм эрсдэлийг даах боломж дараа дараа жилийн эдийн засгуудад дараа дараа жилийн төсвүүд дээр бол байх болно гэдэгтээ би эргэлзэхгүй байна.

Хоёрдугаарт бид ялагдах эрх байхгүй. Арбитр дээр ялагдах эрх байхгүй. Эдгээрт тавигдсан татварын зөрчлийн актууд дээрээ бид бүрэн итгэлтэй байгаа Монголын Засгийн газар. Энийг хоёр талаасаа зөрчил гэж үзэхгүйгээр дараа дараагийн удаа хүлээн зөвшөөрч хэл маргаан гаргахгүйгээр татвараа төлдөг байх тэр чиглэл рүү нь л бид зүтгүүлж байгаа. Алтанхуяг гишүүн маш сайн мэдэж байгаа энэ арбитрын цаана Дубайн асуудал байгаа. Дубайн асуудал байгаа. Одоо хэлэлцээрийн шат ид явж байна. Бүгдээрээ энэ дээр анхааралтай Монголын ард түмэн ажиллаж байгаа.

Энэ Дубайн гэрээ гэдэг асуудал гэрээ гэж яриад байдаг юм. Энэ баримт бичиг анхнаасаа хууль зөрчсөн ийм зүйл байсан. Энийг нөгөө талыг хүлээн зөвшөөрүүлэх ийм тактикаар л явж байгаа. Хэрэв бидний санаснаар ийм байдал үр дүн гарч чадах юм бол эдгээр орлогууд бол одоо баталгаажна. Бидэнд тийм учраас одоо ялагдах эрх байхгүй. Бид ялах ёстой.

**Г.Занданшатар:** Нямдорж сайд нэмж хариулъя. 80.

**Ц.Нямдорж:** Алтанхуяг гишүүн ээ, худлаа яриад байсан юм ерөөсөө байхгүй шүү дээ. 2016 онд Эрдэнэтийн 49 төрийн мэдэлд очдог жил чинь 170 тэрбум төгрөгийн татвар төлж байсан юм. Тэгээд онцгой дэглэм тогтоосноос хойш жилд нэг их наядын татвар төлдөг л болж байгаа юм л даа. Энийг л хэлж байгаа шүү дээ. Оюу Толгойн тухайд 2013 оноос хойших 2018 хүртэлх оны татварын акт тавигдсан төлбөрийн мөнгө орж ирж байгаа юм. 350 тэрбум дээр нь Лондонгийн шүүх дээр маргаан гарсан. Тэрний дараа дахиад Хүрэлбаатар сайдын үе шиг санагдаж байна 650 тавигдсан. Тэгээд сүүлд нь энэ хоёр зэрэгцээ маргаан явж байх хооронд Оюу Толгой ер нь энэ татварын төлбөрийг хийчихье гэж шийдсэн юм байлгүй энэ их наяд төгрөг орж ирж байгаа. Актын мөнгө.

Энэ жилийн 2021 оны төсвийн орлого, зарлагад энэ нэг их наяд төгрөг тусгагдаагүй байгаа. Ийм учиртай юм. Лондонгийн шүүхийн маргааны тухайд бол түрүүн Жавхлан сайд хэлчихлээ. Энэ удна аа, удна. Би 1.5 тэрбум долларын өртөгтэй юуны Алтан Дорнодын маргаанд Засгийн газрыг төлөөлж орж байсан. 5 жилийн дараа шийдвэр гарч байсан юм. Маш их удаан гардаг юм байна лээ ийм зүйлийг зүгээр Их Хурлын гишүүдэд мэдээллийн чанартай хэлчихье гэж бодсон юм.

Дараа нь Их Хурлын гишүүдэд өгөх нэг мэдээлэл бол энэ ковидын хуулийн 7.2, 7-ын чагталсан нэг гээд хоёр нэмэлт эрх өгсөн хуулийн заалт байна. 7.2 нь бол Төсвийн хууль, Төсвийн тогтвортой байдлын хууль, ковидын хуультай зөрчилдөх юм бол ковидын хуулийг дагаж мөрдөнө гэсэн нэг нэмэлт эрхийг Засгийн газарт өгсөн байгаа шүү гэдгийг та бүхэнд бас хэлчихье гэж бодсон юм. Цаашдаа асуудал ярихад шийдвэрлэхэд Их Хурлын гишүүдэд энэ амаргүй цаг үед нэгдсэн ойлголттой нэгдсэн байр суурьтай байх нь дээр юм болов уу гэж бодсон юм.

7.1.2-д заасан арга хэмжээг хэрэгжүүлэх гэдэг нь нөгөө хүн амд дэмжлэг үзүүлэх гэх мэтийн юмнууд байгаа. Төсвийн тухай хууль, Төсвийн тогтвортой байдлын тухай хуульд өөрөөр заасан бол энэ хуулийг мөрдөнө гээд ковидын хуулийг дагаж мөрдөнө гээд заачихсан. 7-ын тэр чагт нэгийн заалт нь юу байна вэ гэхлээр санхүүжилтийг шийдвэрлэх зорилгоор жилийн батлагдсан төсвийн нийт орлогын хэмжээг нэмэгдүүлэхгүйгээр хөрөнгийн болон урсгал зардал хооронд төсвийн зохицуулалт хийх эрхийг Засгийн газарт өгчихсөн. Ийм хүрээнд хуулийн хүрээнд.

**Г.Занданшатар:** Одоо Хаянгаагийн Болорчулуун гишүүн.

**Х.Болорчулуун:** Баярлалаа. Одоо 14 хоног хатуу хөл хорио тогтоох гэж байна. Бас энэ бол хүмүүсийн дунд, ялангуяа бизнес эрхлэгчдийн дунд бол айдсыг төрүүлж байгаа шүү. Одоо энэ хаврын тариалалтын бэлтгэл ажил яг хийгдэж байна. Яг энэ үед хатуу хөл хорио бол газар тариалангийн бизнес эрхлэгч нарт бол хүнд цохилт болно. Хаврын нэг өдөр намрын арван өдөртэй тэнцдэг. Хөл хорио тогтоогоогүй байхад л одоо аймаг сумдын онцгой комисс сумд бол ингээд хүндрэл учруулчхаад байна гэдгийг бол хэлж байна, тариаланчид. Нааш цаашаа одоо техник, тоног төхөөрөмжийг татах, үр бордоо татах энэ асуудал хүндэрч байна. Саатуулагдаж байна гэж байна. Тэгэхээр Засгийн газар энийг бол бас бодож энэ хаврын тариалалтыг хэвийн явуулахад Улсын онцгой комисс холбогдох доод шатандаа бол үүрэг өгөх хэрэгтэй байна гэдгийг бас хэлмээр байна Засгийн газрынханд. Тэгэхгүй бол бид нар одоо намар болоход хураасан ургац нь өнгөрсөн жилийнхээс улам буурчхаад гаднаас хүнсээрээ бадар барихад хүрэхэд үгүй гэх газаргүй шүү гэдгийг бас анхаарч ажиллаасай гэдгийг хэлмээр байна.

Түүнээс гадна сая Оюу толгойн талаар нэлээн гишүүд ярилаа. Засгийн газрынхан хариулж байна. Оюу толгой бол Монголыг бол одоо Монголд оруулсан хөрөнгө оруулагч үндсэндээ биш шүү дээ. Зээл зуучлагч, мөнгө хүүлэгч болсон. Ийм гэрээ гэж байж болохгүй байхгүй юу. Дэндүү тэгш бус гэрээ болсон. Энэний цаана бол хэтэрхий их лобби гаднынхны нөлөө Монголд орж ирсний гай нүүрс л дээ. Энэ сая одоо.../минут дуусав/.

**Г.Занданшатар:** Болорчулуун гишүүнд 1 минут.

**Х.Болорчулуун:** Оюу Толгой ач тусаа өгөөд Оюу Толгойн мөнгөнөөс ингээд 300 мянга иргэн бүрт өгөх гэж байна гээд л баярлаж ярьж байна. Энэ бол манай авах ёстой мөнгө байхгүй юу. Тэр зээлийн хүүгийн ашгаас энэ 10 хувийн дундын суутгалаас Монголын талын 34 хувьд оногдох тэр 3.4 хувийг төлөхгүй гэж маргасан төлөх ёстой байхгүй юу. Бид нар бусад компаниудаас бол 20 хувь авч байгаа, Оюу толгойгоос бүр хөнгөлөөд 10 хувиар авч байгаа төлөх ёстой мөнгөө төлөөгүй тэрнийхээ төлөө л авч байгаа мөнгө. Цаашаа бид нарт төлөх ёстой авах ёстой татвараа авах ёстой мөн Монголд орж ирээгүй тэр мөнгө зээлийг бид нар төлөх ёсгүй тэрний хүү бол Монгол Улс одоо дарамтад орох ёсгүй. Энийг бол засаж залруулах ёстой гэдэг байр суурьтай байгаа. Ялангуяа Улсын Их Хурлын гишүүд ер нь Оюу Толгойг эд нар одоо Оюу Толгойн гэрээг энэ удаа бол засвал зассан шиг засах ёстой шүү.

**Г.Занданшатар:** Болорчулуун гишүүн үг хэллээ. Энэ Оюу толгойн асуудал тусдаа асуудал. Энэ Оюу толгойгоос орж ирсэн энэ орлого татварын орлогыг 2018 оны 1 дүгээр сард Хүрэлсүхийн Засгийн газрын үед Засгийн газрын Хэрэг эрхлэх газрын дарга байх тухайн үед одоо бид энэ актыг тавьж эхний актыг тавьж энэ шалгалтыг хийж акт орж ирсэн тэгээд энэ орлого орж ирж ард иргэдэд сард одоо сая 300 мянган төгрөг өгөх боломж олгож байгаад бас баяртай байна.

Сая Нямдорж сайдын хэлсэн тэр цар тахлын тухай хуулийг Англи улс ганцхан ийм хууль баталсан байсан. Энэ хуулийн жишгээр судалж өнгөрсөн онд бид нар энэ хуулийг баталсан. Энэ хуулиар энэ иргэдийн орлогыг дэмжих төсвийн зохицуулалт хийх эрхийг Улсын Их Хурлаас Засгийн газарт өгсөн өргөжүүлсэн ковидын зардлын хуулиар саяын хэлдгээр Төсвийн тогтвортой байдлын тухай хууль болон Төсвийн тухай хууль зөрчигдвөл цар тахлын хуулиа дагаж мөрдөхөөр заасан. Энэ хяналт тавих үүргийг нь цар тахлаас урьдчилан сэргийлэх, тэмцэх, нийгэм эдийн засгийн нөлөөлөлгүй болгох болох энэ хуулийн хэрэгжилтийг хянах түр хороо хянах учиртай. Энэ 10 их наядын хөтөлбөр ч гэсэн тэр саяын 300 мянган төгрөгийн тэтгэмж ч гэсэн энэ бидний баталсан цар тахлын хуулийн хүрээнд хэрэгжиж байгаа гэдгийг бас дахин тодруулж тайлбарлая. Сая Болорчулуун гишүүн асуусан учраас.

Ингээд одоо Ганибал гишүүн ээ Оюунчимэг гишүүн, Доржханд хоёр бол цахимаар асуултыг дөрөв дээр, найм дээр ингээд бүртгэчихсэн байсан юм. Тэгээд цахимаар сүлжээ нь ажиллахгүй байгаа учраас танхимд орж ирж байгаа.

Та бол бүртгэл байхгүй байсан юм тийм ялгаатай.

Ингээд Туваан гишүүн Цэвэгдоржийн Туваан гишүүн.

**Ц.Туваан:** Баярлалаа.

Замын хүзүү урт зааны хүзүү богино оо гэж Монгол ардын үг байдаг. Тэгэхээр юу хэлж байгаа юм гэхлээр би юм ээлжтэй байдаг юм. Энэ хөтөлбөрийг нь бол дэмжиж байгаа. Юу вэ гэхлээр Ардчилсан нам бас иймэрхүү ажлуудыг зөндөө хийж байсан юм. Чингис бонд гээд босгоод ажиллаж байсан. Тэгээд үнэ тогтворжуулах хөтөлбөр гээд ажиллаж байсан. Өөр бондууд босгоод яг энэнтэй адилхан энэ бол бараг кофидсон юм шиг одоо хөтөлбөрүүд нь яг адилхан харагдаад байна л даа надад. Тэгэхээр бид нар энэ хөдөө аж ахуйн салбар луугаа, ипотекийн зээл рүүгээ за тэгээд хөнгөн үйлдвэрийн салбар луугаа ингээд маш олон одоо төсөл хөтөлбөрийг хувийн аж ахуйн нэгжүүд рүүгээ 888 төсөл энэ тэр гээд энэ Алтанхуяг Ерөнхий сайдын үед бас хийж байсан. Тэгэхээр бол энэ цоо шинэ зүйл биш шүү. Тэгэхээр энийг бол иргэдэд үр өгөөжөө өгдөг. Тэгэхээр хийх нь зайлшгүй учраас энэ боломжийг ашиглаад энэ одоо ганцхан Монгол Ардын нам биш, Ардчилсан нам бас энэ ийм одоо үйл ажиллагаануудыг хийж байсан гэдгийг бас хэлье ээ. Тэгээд бас тэр үед олон төсөвтэй болчихлоо гээд л Улсын Их Хурлаас ажлын хэсэг энэ тэр гаргаад л буруу гээд л улс төрийнх гээд л ингээд л зөндөө явдаг.

Тэгэхээр энэ бол эргээд бас ямар ч засаг ачаа үүрсэн улсууд хийдэг ажил шүү гэдгийг бас сануулчихъя. 300 мянган төгрөг бас Ардчилсан намынхан өгч байсан иргэддээ Таван толгойн хувьцааг иргэдэд олгох байдлаар бэлэн бэлнээр дансаар нь тухайн үед одоо Эдийн засгийн сайд байсан Нямжавын Батбаяр сайд санаачлан зохион байгуулаад иргэддээ бас өгч байсан. Тэгэхээр энэ арга хэмжээ бол өгөх арга хэмжээ зөв өө. Иргэд маань харин энэ эдийн засгийн хүнд үед одоо яаралтай яг өгөх үед нь энэ одоо мөнгийг өгч чадаагүй.

**Г.Занданшатар:** Жавхлан сайд.

**Б.Жавхлан:** Би асуултад хариулъя Туваан гишүүний. Үе үеийн Засгийн газар Ардчилсан намынх ч бай, Ардын намынх ч бай эдийн засгаа сэргээж эдийн засгийнхаа үр өгөөжийг олон нийтдээ жигд хүртээмжтэй байх талаар өөр өөрсдийн онцлогийг шингээсэн арга хэмжээнүүд хэрэгжүүлж байсан. Энэ удаагийн зорилго бол ижил арга хэлбэр нь арай жаахан өөр байгаа. Энэ удаа 2019 он хүртэл эдийн засаг маань амжилттай явж ирээд нэлээд хуримтлал бий болсон юм. Тэрийг 2020 онд харамсалтай нь энэ ковидын үед бүх юм гацчихсан. Тэрийг эргэлтэд оруулах ийм хөшүүрэг аргамжаанууд авч байгаа юм. Энэ жил төсөв дээр бид нэг 70-80 тэрбум төгрөгийн л ачаалал авна. Эдийн засгийн эргэлтэд оруулах хэмжээ нь байна. 5-6 их наяд төгрөг байгаа. Нэмж мөнгө хэвлээгүй мөнгө хэвлэх замаар мөнгөний нийлүүлэлтийг огт нэмээгүй. Нэгэнт эдийн засагт эргэлтэд орчихсон байсан мөнгөн нийлүүлэлтийг тэр гацааг гаргаж эдийн засгийн эргэлтийг нэмэгдүүлж эдийн засгийн идэвхжилийг сэргээх ийм хэлбэрээр явж байгаа. Энүүгээрээ жоохон ялгаатай. Өчигдрийн Засгийн газрын танилцуулсан арга хэмжээний хүрээнд Монгол Улсын иргэн бүрд очиж байгаа 300 мянган төгрөгийг бид олгох гэж өр тавиагүй. Гадаад зээл тусламж аваагүй.

Сүүлийн 2-3 Засгийн газрын дамжин ирж авч хэрэгжүүлсэн арга хэмжээний үр дүнд Оюу Толгой компаниас улсын татвар төлөх ёстой орлого нь орж ирсэн. Хууль ёсны орлого. Өчигдөр Засгийн газрын шийдвэр гаргаж.

**Г.Занданшатар:** Туваан гишүүн 1 минут тодруулъя.

**Ц.Туваан:** Бид нар мэдэж байгаа 7-8 их наяд төгрөг бол төв банкны үнэт цаас худалдаж авсан арилжааны банкнуудын мөнгө. Энийг бол бид нар мэдэж байгаа. Дээрээс нь Оюу Толгойн мөнгө бас үе үеийн Намбарын Энхбаяр за тэгээд манай үед ч гэсэн тэр Чалкогийн өр гээд иймэрхүү юмнуудад бас Оюу Толгойн барьцаанд орчих вий дээ гэж сануулж хэлж байх шиг байна. Тэр бол би энэнтэй бас санал нэг байгаа шүү арбитраар шийдэгдээгүй байгаа мөнгө. Сүүлийн үед энэ үнэ их өсөж байгаа шүү. Тэгэхээр энэ үнийн өсөлт дээр бас энэ бэлэн мөнгө энэ мөнгөнүүд чинь ороод үнийг бас өсгөөд инфляцыг хөөрөгдөөд явчих вий. Эргээд иргэдийн карма руу гараа дүрчихдэг энэ инфляц гэж айхтар хулгайч байдаг шүү дээ. Тэгэхээр энийг бас давхарт нь анхаараарай.

Дээрээс нь энэ Эрүүл мэндийн сайдаас асууя. 30 хоногийн дараа хоёр дахь тунгаа аваарай гэж байсан. Дахиад 56 хоногийн дараа аваарай гээд ингээд явчихлаа. Энэ яг юу болчхов цаанаас ирсэн заавар зөв.../минут дуусав/.

**Г.Занданшатар:** Эхлээд Болдын Жавхлан сайд асуултад хариулна. Гурван зуун мянган доллар.

**Б.Жавхлан:** Туваан гишүүн их зөв юм сануулж байна. Ер нь эдийн засгийн идэвхжилийн нөгөө сөрөг үр дагавар, сөрөг нөлөөлөл нь бол мэдээж инфляц дээр гарч ирдэг. Төв банкны валютын нөөц дээрээ гарч ирнэ. Цаашилбал одоо валютын ханш дээр ч нөлөөлөх ийм эрсдэлүүд бол гардаг. Гэхдээ энэ жил эдгээр эдийн засгийн идэвхжилийн арга хэмжээнүүдийг хийхдээ төв банк төсвийн бодлого, мөнгөний бодлогыг уялдуулах, ялангуяа төв банкны одоо энэ жилийн Их Хурлаас өгсөн үүрэг зорилтод хүрээ инфляцаа 6 хувьд нэмэх, хасах хоёр энэ хүрээнд байлгаарай гэж даалгавар өгсөн байгаа. Тэгэхээр энэ эдийн засгийн идэвхжил гарч байгаа энэ макро нөлөөллүүдийг төв банкны зүгээс маш сайн хянаж ажиллаж байгаа. Шаардлагатай арга хэмжээнүүдийг аваад. Энэ зорилтот түвшиндээ одоо бүрэн байлгах боломж байгаа. Мөн төсвийн хувьд ч тэр бид энэ жилийнхээ төсвийг.

**Г.Занданшатар:** Энхболд сайд. 85.

**С.Энхболд:** Туваан гишүүний асуултад хариулъя. Вакцин болгоны хоёр дахь тун авахад тун хоорондын зай харилцан адилгүй байгаа. Жишээ нь астра зеника вакцин бол 8-12 долоо хоногийн хугацаанд хоёр тунгийн хоорондох хугацаа ялангуяа энэ астра зенека вакцины хувьд бол илүү 8 долоо хоногоос хойш хийх юм бол илүү үр дүн дархлалын хувь нь өндөр тогтож байна гэсэн тийм судалгаанууд гарч байгаа. Би түрүүн хэлсэн. Энэ вакцинууд маань бас богино хугацаанд гарч ирсэн вакцинууд одоо бол судалгааны шатанд бас дахин судлагдаж яваа. Тийм учраас энэ тун хоорондын зай бол харилцан адилгүй. 21-ээс дээш хоногийн хугацаатай давтан тунгууд нь бол хийгдэж байгаа.

**Г.Занданшатар:** Нямдорж сайд. 80.

**Ц.Нямдорж:** Бүх гишүүд ээ ингээд ерөнхийд нь ажиглаад байхад дэлхий анх удаа л цөмөөрөө бүрэн бүрэлдэхүүнээрээ л ийм нөхцөлд орлоо шүү дээ. Энэнээс өмнөх цар тахал 1918 онд Испанид гарсан. Тэр цар тахлын үед 100 сая хүн нас барсан гэдэг тоо байдаг юм байна лээ. Тэгэхдээ тэр үед одоогийнх шиг онгоцтой байсан биш. Хүн хоорондын харилцаа, улс хоорондын харилцаа ийм идэвхтэй байсан биш. Тархах байгалийн боломжууд нь тэр хавьдаа хязгаарлагдсан бололтой.

Одоо энэ өнөөдрийн бид чинь бол эндээс Москвагаас голомттой эсвэл таван цагийн дараа энэ вирус чинь энд ирж байна. Бээжингээс 2 цаг 30-ын дараа ирж байна. Солонгосоос 2 цаг 30-ын дараа ирж байна шүү дээ. Ийм нөхцөлд хүн төрөлхтөн өөрөө цөмөөрөө самгардаж байна шүү дээ, цөмөөрөө. Тэрэнтэй адилхан манайхан ч гэсэн энэ онцгой комиссынхны ажил бас дутагдал гачигдал дутуу хөтүү ажилласан юмнууд самгардал байх шиг байгаа юм. Тэгэхдээ онцгой комисс чадан ядан өдөр шөнөгүй ажиллаж байгаа шүү. Эрүүл мэндийн байгууллага, цагдаа хүчний байгууллага. Энэ юуны Мэргэжлийн хяналтын алба гээд нэг хэдэн гол албууд байна л даа.

Одоо ноднин жил 1 сард хорио тогтоосноос хойш чинь жил 3 сар, 24 цагаар өдөр шөнөгүй эд нар ажиллаж байна шүү дээ. Тэгээд энэ асуудал дээр бол тал талаасаа элдэв улс төрөө мартаад Монгол хүн байна нэг үндэстэн байна. Бид цөөхүүлээ гэдгээ бодоод л цаад талд нь гарах хэрэгтэй харагдаад байгаа юм. Нөгөө талаар энэ асуудлыг ингээд шийдчихнэ гэж урьдчилж хэлэх ямар ч баталгаа байхгүй шүү дээ. Одоо энэ арваад хоног урд хил дээр асуудал үүслээ. Өчигдрөөс нэг 30 машин гарч эхэлж байна шүү дээ. Урд айл танайд асуудал байна гээд.

**Г.Занданшатар:** Цахим зүгээр болсон уу. Цэрэнпунцаг гишүүн асуулт асууя. Цахимаар.

**Ц.Цэрэнпунцаг:** Сонсогдож байна уу?

**Г.Занданшатар:** Сонсож байна.

 **Ц.Цэрэнпунцаг:** Та бүхэндээ энэ өдрийн мэндийг хүргэе. Энэ эдийн засгаа сэргээх 10 их наядын хөтөлбөрийг бол одоо зөв зүйтэй ажил болсон, ард түмэн их дэмжиж байгаа. Тэгээд үүнийгээ дагаад энэ ард түмнээс бас ирж байгаа хүлээлт бол их өндөр байгаа. Тийм учраас энэ Засгийн газар одоо энэ хөтөлбөрийн хэрэгжилт дээр бол гүйцэтгэлд нь сайн анхаарч ажиллах шаардлагатай байгаа юм.

Тэгээд энэ дээр бас ганц нэг санааг хэлээд хоёр асуулт асууя гэж бодсон юм.

Энэ төлөвлөгөөг одоо энэ бодитой ажил болгохын тулд бол тодорхой ажил арга хэмжээнүүдийг уялдаа холбоотойгоор авч хэрэгжүүлэх шаардлагатай байгаа юм. Тийм учраас энэ дээр бол нэг Сангийн яамнаас Жавхлан сайдаас асуух гээд байгаа юм. Одоо энэ ипотекийн зээлийн тал дээр бол одоо энэ хөтөлбөрт орсон энэ ард түмэнд хэрэгтэй энэ одоо хүмүүсийн энэ дэмжлэгийг хүлээж байгаа хөтөлбөр. Тэгэхээр энэ ипотекийн зээлийн одоо энэ хэмжээ ихэслээ, хүү нь багаслаа нөхцөл сайжирчихлаа. Нөгөө талдаа аж ахуй нэгжүүд маань бас хөнгөлөлттэй зээл өгч байна. Тэгэхээр бол одоо энэ ипотекийн орон сууц бол хямдхан байх ийм бололцоо нь бүрдэж байгаа харагдаад байгаа юм. Гэтэл одоо энэ цементийн энэ орон сууцын маань гол түүхий эд болох энэ цементийн үнэ нэмэгдээд байдаг. Тэгээд энийг эргээд харсан энэ дээр харахад бол одоо 2015 оны 8 сард тавигдсан юм байна л даа. Энэ цемент импортын гаалийн татвар бол одоо таван хувь байсныг 20 хувь болгоод нэмсэн юм байна. Тэгэхэд энэ Улаанбаатарт бол дундаж үнэ 185 мянга орчим төгрөг байсан. Одоо 230. Дээшээ гараад явчихлаа.

Тэгэхээр зэрэг энэ одоо Сангийн яамнаас Засгийн газраас энийг эргэж харж судалж байгаа энэ дээр анхаарч байгаа ажил байна уу? Энэ импортын гаалийн татвар дээр одоо эргэж хараач. Харах ийм одоо боломж байна уу. Энийг бол одоо би бодсон. Буцаад 5 хувьд нь байдаг юм уу.

**Г.Занданшатар:** Жавхлан сайд, Жавхлан сайд асуултад хариулна.

**Б.Жавхлан:** Зөндөө Цэрэнпунцаг гишүүний асуултад хариулъя.

Их зөв асуудал хөндөж байна. Манай барилгын салбарын их онцлог байдаг. Ер нь бол яах вэ төлбөрийн тэнцэл дээр эерэг нөлөө маш багатай салбар бол энэ барилгын салбар байгаад байдаг. Ялангуяа барилга угсралтын орцыг үндсэндээ бараг 70-80 хувийн импортоор авчирдаг. Харин ашгүй цементийг бид дотооддоо үйлдвэрлэлийг дэмжих бодлого сүүлийн одоо жилүүдэд хэрэгжүүлсний үр дүнд ямар ч байсан цементээ бид дотооддоо бүрэн үйлдвэрлэдэг болчихсон. Арматуртай харьцуулах юм бол үнийн өөрчлөлт нь харьцангуй бага байгаа. Гэхдээ нэмэгдсэн. Цэрэнпунцаг гишүүний хэлж байгаа асуудал бол маш зөв. Импортын татвар дээрээ эргэж харж буулгаж, үнийн өрсөлдөөнийг бий болгох замаар энэ үнэ ханшинд нөлөөлөөч ээ гэж хэлж байх шиг байна. Энэ талаар бид судалъя. Судлаад танд одоо хариу өгнө. Тэгээд өмнө нь ч бас гишүүнтэй бид хоёр аминчилж энэ асуудлыг бол хөндөж байсан. Бид одоо судалж байгаа. Зүгээр яах вэ нэг зүйлээ хөндөх гэж байна гээд нөгөө зүйлээ унагаачхаж болохгүй. Дотоодын үйлдвэрлэлүүддээ бас боломж өгөх ёстой. Жигд балансаа бид харах ёстой. Цементээс илүү санаа зовоож байгаа зүйл бол арматур байгаа юм. Цемент арматур хоёр бол барилгын угсралтад бол бараг ойролцоо нэг 30 орчим, 30 орчим хувь ийм орц байдаг. Гэтэл энэ арматурын үнэ нь харин бараг 40-50 хувь нэмэгдчихээд байгаа юм. Энэ дээр нэлээн анхаарахгүй бол энэ жилийн магадгүй төсвийн хөрөнгө оруулалтад ч одоо бас эрсдэл учруулах ийм нөхцөл байдал үүсчхээд байгаа. Энэ дээр Засгийн газар судалж байгаа арга хэмжээ авна.

**Г.Занданшатар:** Мөнхөөгийн Оюунчимэг гишүүн.

**М.Оюунчимэг:** Баярлалаа. Нийгмийн бодлогын байнгын хороо нь эрүүл мэндийн яамтайгаа хамт хамтраад энэ ковидын нөхцөл байдал эмч эмнэлгийн ажилтнуудын ачаалал, нас баралтын энэ нэмэгдэх магадлал өндөр байгаа энэ нь тэрийг харгалзаад Улсын онцгой комисс, Засгийн газарт энэ хатуу хөл хорио нэг хэсэгтээ авахгүй бол болохгүй байна гэдэг байр сууриа илэрхийлж байсан. Өчигдөр энэ шийдэгдсэнд бол бас талархаж байгаа. Харин энэ хугацаанд эмч эмнэлгийн ажилтнуудын өмнөөс би бол бас баярлаад байгаа юм. Тэгэхээр Энхболд сайд энэ хэсэг хугацаанд тэр эм эмнэлгийн ажилтнуудынхаа ачаалал нэг түр ч гэсэн одоо энэ зохицуулалтуудыг хийж ер нь эндээ илүү их анхаарч, цалин урамшуулал дээр нь анхаараарай.

Тэр уушгины аппарат, амьсгалын аппаратын асуудал бол үнэхээр хүндрэлтэй байна тэрийг бид нар ч бас газар дээр нь очоод л ингээд үзээд яваад байна. Тэгэхээр одоо Засгийн газартай ярьж байгаад эсвэл одоо тэр эрсдэлийн сангаасаа юм уу энэ яаралтай тоног төхөөрөмжийг авах асуудал дээр Сангийн сайд ер нь Засгийн газар онцгойлон анхаарах хэрэгтэй байна шүү. Өмнө нь ч гэсэн одоо нэлээд санхүүжилтийн асуудлууд шийдэгдсэн. Энэ нэн шаардлагатай тоног төхөөрөмжийн асуудал дээр бас яагаад анхаараагүй байв гэдэг асуудал байгаа. Тэгээд энийг бол зайлшгүй хийх хэрэгтэй шүү гэдгийг хэлье ээ. Нөгөө талаасаа бид байгалийн баялгийн хуваарилалт үнэхээр шударга бус байсан. Нэг хэсэг гэр бүл одоо нэг хэсэг бүлэглэлийг дэмжиж энэ нь өөрөө нийгэмд эрс тэс амьдралын ялгаа гаргасанг бол бүгд мэднэ. Харин зөв хуваарилалт бас шударга байвал байгалийн баялгийг төсөвт, эдийн засагт дарамт учруулахгүйгээр иргэддээ тэгш хүртээх боломж байна гэдгийг сүүлийн энэ жишээ бол харуулж байна л даа.

Манай Чингэлтэй дүүрэгт дөрвөн хүүхэдтэй залуу аав, ээж нар зөндөө байдаг юм. Өнөөдөр бас ингээд л өчигдөр тэр анхнаасаа мөнгө нь орж ирж байна гээд хүүхдийн 4 хүүхдийн 400 мянга, зургаан ам бүл нийлэхэд 1 сая 800 гээд 2 сая 200 мянган төгрөгийн орлого бидэнд орж ирэх нь ээ гээд ингээд баярлаад байж байна л даа. Энүүгээрээ ядахдаа нөгөө өрхийн бизнесээ жоохон ч гэсэн эхлүүлчих юм сан гээд ярьж байна. Тэгэхээр цаашдаа энэ байгалийн баялгийн зөв хуваарилалт дээр бол бас онцгойлон анхаарч ажиллах зайлшгүй шаардлага байна. Тэр Валютын зохицуулалтын тухай хууль дээр ч гэсэн бид нар энэ асуудлуудыг бас оруулаад.../минут дуусав/.

**Г.Занданшатар:** Оюунчимэг гишүүнд 1 минут.

**М.Оюунчимэг:** Тэгээд бид нар энэ зохицуулалтуудаа бол цаашдаа ер нь нэн даруй шинэчлэлийг энийг хийх хэрэгтэй юм байна. Түрүүн Жавхлан сайд хэлж байна. Бид одоо ер нь энэ санхүүгийн асуудал дээр эрс өөрчлөлтийг хийхээр Засгийн газар ажиллаж байгаа гэнэ. Тэгэхээр яг түрүүн бас хэлээд байна. Монгол банк, Сангийн яам хоёр нэг зүг хараад ингээд нөхцөл байдлыг ойлгоод явбал бас бололцоо байгааг бол харж байна. Харин энэ 3 хувийн хүүтэй зээл яг эзэндээ очиж байна уу, үгүй юу за жишээлбэл энэ бол яг өрхийн бичил бизнес жижиг, дунд үйлдвэрлэл эрхлэгчдээ ялангуяа дэмжих энэ асуудал дээр онцгойлон анхаарна гэсэн. Тэгээд яг өнөөдөр хэчнээн тэр яг эзэндээ хүрч очсон тооцоо судалгаан дээр та нарт байна уу энэ дээр хяналт тавьж байна уу гэдэг асуудал чухал байна. Энэ дээр би Сангийн сайдаас тодорхой хариулт авъя гэж бодож байна.

Гуравт нь энд Улсын онцгой комисс, Нийслэлийн онцгой комиссын удирдлагууд уг нь яагаад байхгүй байна. Энэ хүмүүс маань бас энд байх ёстой. Ялангуяа одоо ийм амаргүй үед дахин төлөвлөлт энэ тэр явагдаж байхад нийслэлийн зүгээс тэр Сандагсүрэн гэдэг даргын зүгээс хүнд суртал гаргасан юмнууд их байгаад байна. Энэ асуудлыг Их Хурал дээр шаардлага.../минут дуусав/.

**Г.Занданшатар:** Жавхлан сайд.

**Б.Жавхлан:** Оюунчимэг гишүүний асуултад хариулъя. Их зөв сэдэв хөндөж байна. Бид үүн дээр бол онцгой анхаарч ажиллах ёстой. Хүчин чармайлт гаргаж эхлүүлж байгаа явуулж байгаа энэ ажлууд маань байгаа онож эдийн засагт маань зөв сувгаар зөв нөлөө үзүүлэх ёстой. Ямар ч байсан одоогийн байдлаар би түрүүн хэлсэн 405.9 тэрбум төгрөгийн зээл гарсан байна. Үүнд 5900 зээлдэгч хамрагдсан байна.

Үүнээс 875 аж ахуйн нэгж бизнес эрхэлж байгаа, ажил олгож 525 иргэн одоогоор зээлд хамрагдчихаад байна. Нийт бидний төлөвлөж байгаа 2 их наядаас одоо тавны нэг нь 20 хувь нь гарахад 5900 зээлдэгч за бидний зорьж байгаа нь бол аж ахуйн нэгж 3500 иргэн ажил олгогч бизнес эрхлэгч 20 мянга гээд ийм зорилтод доороо явж байгаа тэгэхээр одоо олон нийтийн хяналт тавих мөн одоо зохих түвшинд энэ хуулийн байгууллагууд ч одоо хяналт тавьж ажиллаж байгаа. Бид өмнөх алдаагаа давтаж болохгүй энэ удаагийн энэ схем механизмын хамгийн гол бидний найдаж байгаа зүйл бол энэ зээл олгодог мэргэжлийн институцээр дамжиж байгаа. Ямар нэг одоо төрийн албаны төрийн институцээр биш тийм учраас одоо харьцангуй одоо эрсдэл багатайгаар яг бизнес эрхэлдэг, баялаг бүтээдэг тэр нийгмийн хэсэгт энэ шаардлагатай бага хувийн хүүтэй энэ зээлүүд очно гэдэгт итгэж найдаж байгаа.

Ингээд бүгдээрээ л одоо тал талаасаа одоо хяналт тавьж ялангуяа олон нийтийн хяналт бол энд маш чухал. Тэгэхээр одоо Худалдаа Аж Үйлдвэрийн танхимаар ахлуулсан олон нийтийн хяналтын зөвлөл одоо ажилдаа орсон байгаа. Төв банкан дээр санал гомдол хэрвээ зөрчлийн талаар мэдээлэл авдаг утас ажиллаж байгаа.

**Г.Занданшатар:** Одоо дарааллын дагуу Монгол Улсын Ерөнхийлөгч Халтмаагийн Баттулга үг хэлнэ.

Улсын Их Хурлын дарга, эрхэм гишүүд ээ,

Ард иргэд ээ,

Миний бие өнөөдөр Монгол Улсын Ерөнхийлөгчийн үндсэн бүрэн эрхийнхээ хүрээнд Монгол Улсын Засгийн газарт чиглэл өгөх тухай зарлигийн төслийг сая хүргүүллээ.

Учир нь маргаашнаас хатуу хөл хорио тогтоох буюу 4 дүгээр сарын 25, 26-ны өдрийг хүртэл энэ нөхцөл байдал хүндрэх шинжтэй байна. Яагаад гэвэл 2021 оны дөрөвдүгээр сарын 30-ны өдөр Монгол Улс Лондонгийн арбитрын шүүхэд сөрөг нэхэмжлэл гаргах хугацаатай давхцаж байна. Ийм учраас дээрх зарлигийг Монгол Улсын Засгийн газарт хүргүүллээ.

“Оюу Толгой” компанийн нэхэмжлэлээр Лондонгийн Олон улсын арбитрын шүүхэд Монгол Улсын Засгийн газрыг хариуцагчаар татан дуудсан маргаанд ердөө цөөн хэдэн хоногийн дараа буюу 2021 оны 4 дүгээр сарын 30-ны өдөрт багтаан Монгол Улсын Засгийн газар хариу няцаалт хийх, байр сууриа илэрхийлэх хуваарь тов гарсан мэдээллийг Ерөнхийлөгчийн Ажлын албаны төлөөлөл долоо хоногийн өмнө авсантай холбоотой.

Маргааны хүрээнд Монгол Улсын Засгийн газарт хууль зүйн үйлчилгээ үзүүлэгч, дэлхийн шилдэгт тооцогдох хуулийн зөвлөх байгууллага нь “Оюу Толгойн төслийн гэрээ, хэлцлүүдийг тойрсон авлигын шинжтэй онц ноцтой үйл баримтууд дэлхийн 6 улсын шүүхэд явагдаж буй ажиллагаагаар илэрч тогтоогдсон, гэрээ байгуулахад шударга бус арга хэрэглэсэн асуудлыг арбитрын шүүхэд сөргүүлэн тавих замаар Монгол орон өөрсдийн зөрчигдсөн эрх ашгийг сэргээн эдлэх боломжтой тухай”, “энэ агуулгаар сөрөг нэхэмжлэлийг гаргах шаардлагатай” болохыг удаа дараа зөвлөмжөөр ирүүлсээр байжээ.

Өөрөөр хэлбэл, “Оюу толгой” компани олон улсын арбитрын шүүхэд эхлүүлсэн энэхүү маргаанд манай орон шударга ёсны хүсэмжлэл, шаардлагаа дэвшүүлэн тавьж, хуулийн зөвлөхийнхөө тусгайлан зөвлөсөөр ирсэн тэрхүү сөрөг нэхэмжлэлийг гаргах явдал нь:

Оюу толгойн төсөлд хамааралтай гэрээ, хэлцлүүдийг шинэчлэн байгуулах, маргаантай асуудлаар манай улс язгуур ашиг сонирхлоо хамгаалж, нийт Монголчууд байгалийн баялгийн үр шимийг тэгш шударгаар хүртэж байх нөхцөлийг хангах, цаашлаад хөрөнгө оруулагч талтай харилцан ашигтай, нээлттэй хамтран ажиллах эрхэм дээд үйл хэргийг амжилттай бүтээх түүхэн бололцоог олгохуйц амин чухал ач холбогдолтой болоод буй онцгой цаг үе тохиосон байна.

Монгол Улсын болон гадаад улсын шүүхүүд, түүнчлэн Монгол Улсын прокурорын байгууллага, Авлигатай тэмцэх газруудын явуулж чадсан олон улс дамнасан мөрдөн шалгах ажиллагааны үр дүнд, Оюу Толгой болон манай орны байгалийн үнэт баялгийг наймаалцаж, хэмжээлшгүй хөрөнгөжсөн, хууль бус сүлжээ ил болсноор, тухайлбал Оюу Толгойн төслийн хөрөнгө оруулагч талд үндэслэл бүхий шахалт шаардлага бодитоор бий болж эхэлж буйн зөвхөн эхний үр шимийг сүүлийн өдрүүдэд Монголчууд бид нийтээрээ ажиглалаа.

Оюу Толгойн орд ашиглах гэрээ, хэлцлүүдийг шударга ёсонд нийцүүлэх нь зөвхөн Монгол Улсын эдийн засгийн аюулгүй байдлыг жинхэнэ утгаар нь бэхжүүлэх, гадаадын хөрөнгө оруулалтын шударга, таатай орчныг хангах, хоёр хөрш, гуравдагч хөрш, олон улсын тавцан дахь нэр хүнд, хамтын ажиллагаа, Монгол Улсын гэрэлт ирээдүйг баталгаажуулан, шинэ эрин цагийг итгэл төгс эхлүүлэхэд онцгой тустай юм.

Үүний учир Монгол Улсын Ерөнхийлөгчийн зүгээс Засгийн газарт хандаж, олон улсын арбитрын шүүхэд “Оюу Толгой” ХХК-ийн гаргасан нэхэмжлэлтэй, Монгол Улсын Засгийн газарт холбогдох арбитрын маргаанд өөрийн улсын язгуур ашиг сонирхлыг хамгаалах, эдийн засгийн аюулгүй байдлыг хангах шаардлагын үүднээс нэн даруй сөрөг нэхэмжлэл гаргаж, холбогдох арга хэмжээ авах зарлигийг хүргүүлсэн болно.

Эрх баригч үнэмлэхүй олонх ард түмний элч төлөөлөгч болохоо умарталгүй, улс төрийн нам, бүлэглэлийн явцуу ашиг сонирхлоос эн тэргүүнд улс орон, ард түмнийхээ нийтлэг эрх ашигт үнэнч байж, зарлигийг хүлээн авч шийдвэрлэнэ хэмээн найдаж байна.

Сүүлийн жилүүдэд Эрдэнэтийн зэсийн орд, Салхитын мөнгөний ордоос орж ирсэн бодит үр ашиг, мөн Оюу Толгойн гэрээ, хэлэлцээр хийхээр хөрөнгө оруулагчид нааштай хандаж байгаа зэрэг нь Монгол Улсын хууль хяналтын байгууллагуудын авлига, албан тушаалын гэмт хэрэгтэй тэмцэх, хил дамнуулан нуун байршуулсан хөрөнгийг олж тогтоон илрүүлэх, улмаар Монгол Улсад буцаах ажил, хүчин чармайлтын үр дүн гэдгийг та бид бүгд мэдэж байгаа.

Энэ нь Монголчууд бид нэгдмэл нэг санаа зорилготой, зөвхөн улс орон, ард иргэдийнхээ эрх ашгийг тэргүүнд эрэмбэлж, эрхэмлэн ажиллаж чадвал бүх зүйлд ахиц, дэвшил гаргана гэдгийг маш тодорхой харуулж байгаа хэрэг юм шүү.

Улсын Их Хурлын гишүүд та бүхэн анхаарч, дэмжиж ажиллаарай гэж хүсье. Баярлалаа.

**Г.Занданшатар:** Одоо цахимаар Булгантуяа гишүүн танхимд ирчихсэн байгаа. Танхимаас Хүрэлбаатарын Булгантуяа.

**Х.Булгантуяа:** 10 их наядын энэ хөтөлбөр дээр иргэд олон нийтээс маш их хүлээлт байна. Тэгээд энэ ялангуяа жижиг, дунд бизнес эрхлэгчдийн зүгээс бид нарт хүрэхгүй том бизнесүүд нь авчхаад байгаа юм биш биз дээ гэсэн хардлага бол маш их байна. Жижиг, дунд үйлдвэрлэл үйлчилгээг дэмжих хуулийн дагуу 5.1.1-ийн нөгөө 10 хүртэлх ажилтантай бичил бизнест 10-50 хүртэлх ажилтантай жижиг бизнес дунд бизнест хэчнээн нь очсон юм бэ. Энэ зээлээс нэгдүгээрт.

Хоёрдугаарт энэ 10 их наядын хөтөлбөрийн нэг залуусыг хүртэл одоо хөдөлмөрт бэлтгэх сургалт гээд энүүн дээр ялангуяа бизнес эрхлэгчид маш их яг үнэнийг хэлэхэд бол одоо дурамжхан байгаа. Бид нар энэ ажлыг хийж байгаа шүү дээ. Хэрвээ тийм юм бол бид нарт энэ зээлийг хөнгөлөлттэй зээлийг олгож болдоггүй юм уу. Энэ одоо дүнгээрээ гэж байгаа юм. Энэ сургалт нь явагддагаараа явагдах уу.

Би гуравдугаарт бас энэ өчигдөр одоо 300 мянган төгрөг иргэд олон нийтэд тараагдах энэ асуудал бол маш зөв өө. Тэгээд энүүнийг би бас энэ бол Хүрэлсүхийн Засгийн газрын үед тэр үед Занданшатар дарга Засгийн газрын Хэрэг эрхлэх газрын дарга байсан. Ажлын хэсэг гаргаж 2 жил орчим одоо материалуудыг нь нэгтгэж цуглуулж нэлээн том ажил болж байж өнөөдөр бас энэ нэг их наяд орчим төгрөгийг өнөөдөр Оюу толгойн авах ёстой татвараа бид нар бас одоо цуглуулж чадлаа. Тэгээд өнөөдөр ялангуяа энэ хүнд үед бол иргэд олон нийтэд бол маш их дэмжлэг болохоор байна. Бас нэг ганц хоёр санал хэлье гэж бодсон юм.

Нэгдүгээрт энэ 2020 оны 1 сарын 1-нээс хэрэгжиж эхэлсэн татварын багц хуулийн иргэд олон нийтэд таниулах ажлыг тааруухан хийгдсэн юм шиг байна. Олон нийтийн зүгээс энэ жижиг, дунд бизнес эрхлэгчдэд их ээлтэй энэ татварын багц хууль батлагдсан талаар ялангуяа бизнес эрхлэгчид сайн мэдэхгүй байгаад байна.

Хоёрдугаарт энэ 15 хоногийн хөл хорионы дараа сая нэг өрх, нэг шинжилгээ гэдэг шиг бүх юм сайхан болчихлоо. Одоо ингээд ер нь бол ковидоо барьчихлаа гэдэг ийм тайтгарал битгий явуулаарай. Сая бол яг энэ нэг өрх нэг шинжилгээний дараа бол за ер нь нөгөө ковидтой бүх хүмүүсээ барьчих шиг боллоо. Вакцинтайгаа залгачих шиг боллоо.

**Г.Занданшатар:** Булгантуяа гишүүнд нэг минут.

**Х.Булгантуяа:** Иргэд олон нийт их тайвширсан. Үүний дараа бол энэ одоо баяр ёслолыг бол үнэхээр одоо өргөн дэлгэр тэмдэглэх шиг боллоо. Тийм учраас энэ одоо 15 хоногийн хөл хорионы дараа бол ихэнх хүмүүс дөнгөж эхнийхээ тунг хийлгэчихнэ. Цөөхөн хүмүүс хоёр дахь тунгаа хийлгэчихсэн байх учраас сүргийн дархлаа чинь одоо бараг 70 орчим хувьд л хийгдэж байж сүргийн дархлаа тогтоно гэж ойлгож байгаа.

Тэгээд эцэс сүүлд нь хэлэхэд одоо улс төрчид бид нар бол нэг их вакцины сайн муу одоо бид нар ямар вируслогчид ч биш, дархлаажуулалтын мэргэжилтнүүд ч биш дэлхийн эрүүл мэндийн байгууллагаас нэмж бид нар илүү их юм мэднэ ч гэж юу байх вэ. Тэгэхээр энэ тал дээрээ бид нар иргэд олон нийтийг бол зөв буруу зүйлд бол уруу татах нь бол дэмий байх гэж бодож байна. Тэгээд одоо энэ 15 хоногийн хөл хориог бол нэг ажил хэрэг болгоосой. Тэгээд ер нь энэ байгалийн баялгийг сая хэдхэн сарын дотор жилийн дотор ганц жил гаруйн дотор Эрдэнэт, Тавантолгойн Эрдэнэтээсээ бид нар мөнгөө олж авч тог цахилгаанаа тэглэлээ. Таван толгойн ноогдол ашгийг бас олголоо.

**Г.Занданшатар:** Булгантуяа гишүүн үг хэллээ тийм ээ. Жавхлан сайд, Болдын Жавхлан сайд.

**Б.Жавхлан:** Булгантуяа гишүүний асуултад хариулъя. Одоогоор ямар ч байсан 405.9 тэрбум төгрөгийн 5900 зээлдэгчид эдгээр зээл очсон байна гэдгийг би удаа дараа хэлээд байгаа юм. Энэ маань одоо бид бариандаа хүрэхийн тулд 20 хувь дээрээ л явж байгаа. Цаашдаа дахиад одоо 1.6 их наяд төгрөгийн зээл гарна. Одоо байгаа гарцын хэмжээнд ямар ч байсан бид 11 мянга 598 ажлын байрыг хамгаалаад ингээд дэмжчихээд байгаа юм. Яг түрүүний таны асуудаг тэр хуулийн хүрээнд тэр хуулиар тодорхойлогдсон аж ахуйн нэгжүүдэд л энэ очиж байгаа. 1.5 тэрбум төгрөг жилийн орлоготой. Түрүүний таны хэлдэг яг тэр ажлын байруудын тооны хүрээнд ийм аж ахуйн нэгжүүдэд л очиж байгаа. Энэнээс том аж ахуйн нэгжүүд энийг одоо авах боломж байхгүй. Энийг одоо чиглэлийн яам нь Хүнс, хөдөө аж ахуй, хөнгөн үйлдвэрийн яам өөрөө бодлогоо тодорхойлоод эдгээр аж ахуйн нэгжүүдийг нь одоо жижиг, дунд үйлдвэрлэгч мөн гээд энэ тодорхойлолтоо барьж очоод энэ зээлд хамрагдаж байгаа, ийм системээр явж байгаа.

Тийм учраас одоо яг энэ хуулийнхаа хүрээнд явж байгаа гэж хариулъя. Ер нь бол яах вэ зорьж байгаа аж ахуйн нэгжийн тоо гэх юм бол нэг ямар ч байсан 3500 аж ахуйн нэгж бичил бизнес эрхэлдэг, ажил олгодог иргэдэд одоо 20 мянган ийм зорилтот түвшин тоо тавьчхаад явж байна. Энэ хүрээнд нийтдээ нэг 120 мянган одоо байгаа ажлын байраа хамгаалж хадгалж үлдэхийн төлөө зорьж ажиллаж байгаа.

**Г.Занданшатар:** Цахимаар Нанзадын Наранбаатар гишүүн. Наранбаатар гишүүн байна уу? Энэ холбогдохгүй байна. Даваажанцангийн Сарангэрэл гишүүн цахимаар. Наянтайн Ганибал гишүүн.

**Н.Ганибал:** 10 их наядын асуудал уг нь одоо төсөвтэй бас холбоотой уг нь хууль гарч явах ёстой. Өнөөдөр 10 их наядаа бас нэг Их Хурлын гишүүддээ нэг сонсгоод нэг ёс төдий ингээд нэг бас өнгөрчихье гэсэн бодолтой өнөөдөр бас оруулж ирж байх шиг байна. Ер нь Ардчилсан намын бүлгээс бас тодорхой асуудлуудыг тавиад байгаа юм. 2019 онд Хүрэлсүхийн Засгийн газар 5.1 их наядын хөтөлбөр гээд ийм сүржин нэртэй хөтөлбөр хэрэгжүүлсэн. Гурван том асуудал тавьсан. Нэгд нь одоо ковидыг дотооддоо алдахгүй гэсэн, алдчихсан. Эдийн засгаа хамгаална гэсэн. 2020 оны манай одоо эдийн засаг маань 5.3 хувиар бүр хасах ингэж гарсан байгаа. Ажлын байраа хамгаална л гэсэн. 400 мянган ажлын байраа алдчихсан.

Одоо бид нар 10 их наяд гээд яг л тухайн үеийн Хүрэлсүхийн Засгийн газар сайдуудаа суулгаад яг л ийм байдлаар л ярьж байсан. Өнөөдөр тэр 5.1 их наядын хариуцлагын асуудал хэнд ч алга. Хэн тэр хариуцлагыг үүрэх юм бэ? Тэр бол их мөнгө хаана байна. Энэнтэй адилхан бас 10 их наяд маань 2, 3 хөтөлбөр бас ингээд л тэр мэргэжилтэн бэлдэнэ гэсэн тэрийгээ больж л байх шиг байна.

200 тэрбум төгрөгөөр малчдад 3 хувийн зээл олгоно гэсэн одоо хүртэл хэлцэл нь болоогүй, шийдэл нь гараагүй ингээд явж байна. Тэгэхээр энэ асуудлуудыг ер нь ийм сүржин нэртэй ер нь жоохон бодит үнэн рүүгээ хэдүүлээ ярьж, бид нар өнөөдөр банкны систем болохгүй болчихлоо. Энэ мөнгийг эдийн засагт гаргахгүй бол Монгол Улс элгээрээ хэвтэх гээд байна гээд ингээд асуудлуудаа сайхан ингээд тодорхой яримаар байх юм. Нэг л их гоё гоё нэр өгөөд л асуудал ярьдаг. Үр дүн нь хариуцах эзэнгүй. Үр дүндээ хүрдэггүй нэг ийм л асуудал байна.

1 минутаа нэмээд авчихъя. Тэгээд өнөөдрийн асуудал дунд 300 мянган төгрөгийн асуудлыг Ардын намын гишүүд маань маш одоо уриа лоозон маягаар бахархсан, баярласан байдлаар л ярьж байна л даа. Сая Алтанхуяг гишүүн тов тодорхой хэллээ. Энэ мөнгө чинь Монголчуудад зээл юм. Өнөөдөр Монголын иргэн болон 300 мянган төгрөгийн зээл нэмлээ гэдгийг та бүхэн бас албан ёсоор хэлчих хэрэгтэй. Өнөөдөр Оюу Толгой компанийн зээлийн бичилтэд Монгол Улс тэр нийтдээ хэд юм дээ 850 орчим тэрбум төгрөг бичигдээд явж байгаа. Арбитрын шүүхийн шийдвэр хэзээ гарах юм тэр хүртэл бид нар өртэй гэдгийг бас албан ёсоор хэлэх хэрэгтэй. Тэрнээс ард түмнээ хуурч ийм байдлаар энэ асуудлыг ярих нь бид бүхэн бас Оюун-Эрдэнийн Засгийн газрын гэдэг нэг том тодотголыг авна шүү. Яг энэ асуудал Санжийн.../минут дуусав/.

 **Г.Занданшатар:** Жавхлан сайд асуултад хариулна.

**Н.Ганибал:** Ганибал гишүүний асуултад хариулъя. Тэгэхдээ арай л баримжаагүй тоо хэлж байна шүү Ганибал гишүүнээ. 400 мянган ажлын байр алдсан гэж юу яриад байгаа юм бэ. 400 мянган ажлын байр алдах юм бол Монгол Улс чинь өөрөө байхгүй болно шүү дээ. 2020 оны эдийн засгийн энэ одоо идэвхжил саарсан, эдийн засаг зогсонги байдалд орсон энэ хүнд үед 68 мянган ажлын байр алджээ. Бид энэ эдгээр шаардлагатай арга хэмжээг авахгүй бол энэ жил дахиад 120 мянган ажлын байр нэмж алдахаар ийм байсан. Тийм учраас энийг угтаж энэний эсрэг эдийн засгаа хамгаалах ийм арга хэмжээнүүд аваад явж байгаа юм. Тэгээд хариуцах эзэн нь энэ Засгийн газар. Эцсийн үр дүн гарах болоогүй байна, дөнгөж эхэлж байна. Замынхаа 5.1-д нь л явж байна. Бодитой үр дүн гаргана гэдэгт бид бүрэн итгэлтэй байгаа. 2, 3 дугаар сард эхний улиралд Төсвийн гүйцэтгэл орлого талаас нь харах юм бол ямар ч байсан 90 хувьтай гарлаа. Бид нарын тооцоолж байснаас илүү сайн үр дүн гарч эхэлсэн.

Гадаад нөхцөл байдал ч бас бидэнд таатай байх ийм төлөвтэй байна. Энэ боломжуудыг бид эдийн засагтаа бодит байдал болгох ёстой. Зээлжих зэрэглэл сайжирсан. –b3 тогтворгүй байсан –b3 тогтвортой болсон. Энэ бол Засгийн газар бодлогын залгамж шинж чанар сүүлийн жилүүдэд энэ ковидын эдийн засгийн үед ковидын эсрэг авч хэрэгжүүлсэн нийгмийн болон эдийн засгийн арга хэмжээнүүд маань бодитой үр дүнг өгч байгаа гэдгийг олон улсын стандарт үнэлгээгээр ингэж харж байгаа юм шүү. Тэгэхээр эндээс бол одоо ямар нэг буруу статистик яриад юм уу эсвэл цээжээр ярих зүйл бол огт биш, ийм зүйл.

Тэрийг өр гэж ярьж байна.

**Г.Занданшатар:** Жавхлан гишүүн, Жавхлан сайд хариулт 1 минут.

**Б.Жавхлан:** Ганибал гишүүн ээ энэ өр биш ээ, энд одоо айхтар ингэж сандраад хэрэггүй. Сүүлийн үе үеийн Засгийн газруудын авч хэрэгжүүлсэн арга хэмжээний үр дүнд бид Оюу толгойгоосоо авах ёстой татвараа авсан. Өчигдөр Засгийн газрын тогтоол гараад энийгээ төсвийн орлого гэдгээ албан ёсоор олон нийтэд танилцуулсан. Арбитр дээр бидэнд цаг хугацаа байгаа. Бид тэнд ялагдах эрхгүй. Бид ялна. Энэний төлөө явна. Та хамтарч ажиллаарай. Бид бүгдээрээ тийм үүрэгтэй.

**Г.Занданшатар:** 80 дугаар микрофон Нямдорж сайд.

**Ц.Нямдорж:** Үгүй ээ Ганибал гишүүн ээ. Наад иргэдийн зээл гэж хэлдэг чинь түмэн буруу даа. Ямар ч хүн энэ 300 мянган төгрөг буцааж төлөхгүй шүү дээ. Бас ийм юман дээрээ нэг хамаа намаатай баймаар юм. Улс төржүүлэх хэрэггүй шүү дээ.

**Г.Занданшатар:** Тогмидын Доржханд гишүүн.

**Т.Доржханд:** Баярлалаа. Товчхон хоёр, гурван асуулт байна. Энэ 10 их наядын хөтөлбөрийн асуудлыг анх хэлэлцүүлж байхад клаб хаус дээр Сангийн сайдтай нэлээд одоо дэлгэрэнгүй ярилцсан эдийн засагчид бол бүгдээрээ дэмжсэн. Тэгэхдээ тодорхой асуудлуудыг бол тавьсан шүү. Тэгээд Сангийн сайд тэрэн дээрээ бас анхаармаар байна. Юу байна гээд тэгэхлээр одоо ингээд инфляц ингээд доошоогоо уначихсан, дээрээс нь хадгаламжийн хүү уначихсан, зээлийн хүү унаж байгаа энэ тохиолдолд хөрөнгийн зах зээлээ хөгжүүлээд явах бодитой боломж байна. Тэгэхлээр төсөв алдагдалтай байна уу, ашигтай байна уу үл хамаараад. Тэгэхээр Засгийн газрын бондоо гаргаач. Тэрэн дээрээ үндэслээд компаниуд өрийн бичгээ компанийн бондоо гаргана. Тэгээд энэ чинь хөрөнгийн зах зээлийг одоо хөгжүүлэх боломж нь байна гэдэг дээр ярьж тохирсон шүү дээ. Тэгэхлээр тэр ажил маань юу болж байна. Энэ дээр тодорхой хариулт авмаар байна.

Хоёр дахь нь яах вэ энэ 10 их наядын хөтөлбөрийг дахиад л нэг уламжлалт аргаар явуулчихсан юм л даа. Өөрөөр хэлэх юм бол нөгөө банкнууд дээр суурилаад банкнууд дээр байгаа мөнгийг явуулчхаад тэгээд энэ бол буруу биш. Тэгэхдээ давхар нөгөө хөрөнгийн зах зээлээ идэвхжүүлэх боломж нь бол байгаа гэдэг нь бол бодитой. Явуулахдаа харин энэ зээлийн батлан даалтын сангаар 60 хүртэл хувьд нь баталгаа гаргана гэсэн байдлаар явсан байна. Гэтэл таны энэ танилцуулга дээр чинь бол ердөө зургаан аж ахуйн нэгж л одоо зээлийн батлан даалтын сангаар баталгаа гаргуулсан байна. Нийт ирсэн хүсэлтийнхээ тоо нь 5525 байна гээд. Тэгэхээр энэ асуудал нь өөрөө зээлийн батлан даалтын сан дээр байна уу? Аль эсвэл банкнууд дээр байна уу? Энэ дээрээ бас тодорхой хариулт өгөөч ээ. Өөрөөр хэлэх юм бол банкнууд чинь 6 хувийн хүүтэй мөнгө ингээд байршуулж байхад бид нар төсвөөсөө 6 хувийг өгөөд дээр нь 3 хувь гээд 9 хувийн татаасыг хөнгөлөлттэй нөхцөлийг өгөөд дээр нь 60 хүртэлх хувийн ийм нөхцөл олгоод байхад яагаад энэ ажил маань явахгүй байна вэ.

Нэг минутаа нэмээд авчихна шүү.

Хоёр дахь нь энэ 300 мянган төгрөгийн асуудлыг гарч ирж байна. Тэгэхлээр бид нар нөгөө бодлого гээд аль нь зөв бэ гэдгийг ойлгох ёстой. Энэ эрүүл мэндийн асуудлаа ярьж байгаа бол хөл хориогоо тогтоогоод иргэдийнхээ орлогыг хамгаалах ёстой. Тэгэхлээр энэ бас бодлогын хувьд бол зөв. Харин одоо энэ 300 мянган төгрөгийг нийтээр нь ингээд хүүхдийн мөнгө шиг тараагаад өгөх нь зөв юм уу? Өнөөдөр тухайлбал нөгөө ажилгүй, орлогогүй байгаа бизнесийн салбарынханд илүү дэмжлэг байх ёстой юм уу. Аль эсвэл одоо ингээд хямарсан ч байлаа гэсэн тогтвортой байж байдаг төрийн захиргааны албан хаагчид ч гэдэг юм уу. Энэ хүмүүст заавал энэ мөнгийг өгөх шаардлага байгаа юм уу. Энэ дээрээ тодорхой хариулт бас авчихмаар байна. Тэгээд бас нэг зүйлийг бас Нямдорж сайдад бас хэлчихмээр байна.

Юу вэ гээд тэгэхлээр одоо өнөө хуучин ингээд л нэг баахан Хөгжлийн банкны мөнгө үнэ тогтворжуулах хөтөлбөр гээд л нэг 4, 5 төсөвтэй явсан. Яг ийм ойлголтыг та нар бий болгочих гээд байна шүү. Эрдэнэтийн мөнгөөр бид нар суурь үнэ чөлөөлж өгсөн. Одоо ингээд Оюу толгойн мөнгөөр бид нар одоо энэ асуудлыг шийдэж байна ч гэдэг юм уу, ийм байдлаар иргэдээ буруу битгий ойлголт өгөөч ээ. Монгол Улс чинь нэгхэн төсөвтэй шүү. Нэг санхүүгийн системтэй байх ёстой. Ингэж байж сахилга баттай цаашаа явдаг юм. Энэ актаар тавигдчихаад байгаа энэ орлого чинь бол татварын орлого шүү дээ.

**Г.Занданшатар:** Нэг минут нэмээд өгчихсөн л дөө. Болдын Жавхлан гишүүн.

**Б.Жавхлан:** Доржханд гишүүний асуултад хариулъя. Тэр хөрөнгийн захаа бид давхар хааж явах ёстой гэдэг маш зөв. Бид төсвийн харилцааны хүрээнд богино хугацаатай төсвийн дэмжлэг болдог үнэт цаас гаргах ийм төлөвлөгөөнүүд байгаа. Энэ жил хэрэгжүүлнэ. Бид саяхан Эрдэнэс таван толгойн 600 тэрбум төгрөгийн бондыг дотоодын зах зээл дээр гаргасан. Энэ амжилттай арилжаалж байгаа өнөөдөр дуусна. Энэ бол хөрөнгийн захаа дэмжих, хөрөнгийн захаа сэргээх Засгийн газраас хэрэгжүүлж байгаа одоо бодитой ажил гэж бодож байгаа. Таван толгойн бондыг бид нар гадаадад гаргах боломж байсан. Тэгээгүй бид дотоодын зах руугаа итгэсэн. Дотоодын зах зээлийнхээ одоо идэвхжил энэ хэмжээнд байгаа гэдэгт найдаж байгаа. Арилжаа өнөөдөр амжилттай дуусна байх гэдэгт одоо бид өөдрөгөөр харж хүлээж байгаа.

Зээлийн батлан даалтын сангийн явц бол үнэхээр яг таны хэлж байгаа шиг тийм байгаа. Зээлийн батлан даалтын сан маань энэ одоо төлөвлөгөө хэрэгжих хүртэл маш идэвхгүй явж ирсэн. Үнэхээр одоо үр дүн нь бол чамлахаар явж ирсэн. Ямар ч байсан ингээд дүрмийн сангийн 50 тэрбум төгрөгөөр нэмээд дээрээс нь шаардлагатай үед төв банк даатгалын тохиолдол гарсан үед санхүүжилтийг нь хийнэ гээд энэ төлөвлөгөөний хүрээнд төсөв мөнгөний бодлого хоёр хамтраад энэ дээр нийцтэй ажиллаж байгаа.

Бүхий л боломжит арга хэмжээнүүдийг авсан гэсэн үг. Зүгээр яах вэ өмнө нь энэ батлан даалтын сангийн үйл ажиллагаанд банкнууд итгэж явж ирээгүй. Эдгээрээр бараг дамжаагүй одоо явж ирсэн энэ маань л одоо үргэлжлээд байна л даа. Төв банк нь баталгаа гаргаад өгчихсөн байгаа. Тэгээд яваандаа зээлийн батлан даалтын сангийн үйл ажиллагаа идэвхжээд банкнууд энэ санд итгээд эргэлтэд илүү одоо хурдан илүү далайцтайгаар одоо орно байх гэж ингэж найдаж харж байгаа.

Шаардлагатай бүхий л арга хэмжээг авсан байгаа. Энэ 300 мянган төгрөг бүх иргэндээ очиж байгаа. Нийт иргэнд очиж байгаа юм. Нэг ч хүн одоо гадаадад байна уу газар зүйн байрлалаараа хаана байхаас үл хамаараад энэ нь зөв байх гэж бодож байна.

Аж ахуйн нэгжүүдэд зориулсан тэд нарын үйл ажиллагааг дэмжсэн бид олон төрлийн арга хэмжээ авсан. 4.1 их наяд төгрөгийн төсөв дээр ачаалал аван аван арга хэмжээ авсан. Татварыг чөлөөлсөн, хөнгөлсөн, торгууль шийтгэл байхгүй болсон, цахилгаан, ус, тог, хог гээд бүхий л боломжит арга хэмжээнүүдээ авсан. Өнөөдөр яг энэ вакцинжуулалтын арга хэмжээний үед иргэдээ энэ вакцинжуулалтыг нь хамгаалах нэгэнт хийгдсэн вакцинжуулалтаа хамгаалах дараагийн вакцинтай нь золгох энэ хугацаа. Энэ хугацаанд мөн одоо дархлааг нь дэмжих, орлогыг нь хамгаалах ийм зайлшгүй арга хэмжээ авах шаардлагатай.

Үнэхээр ийм цаг үе байсан. Харин одоо бидний хувь заяа юм даа. Энэ үед одоо өмнөх Засгийн газрын авч хэрэгжүүлсэн арга хэмжээний үр дүнд Засгийн газрын бодлогын залгамж шинж чанарын хадгалсны үр дүнд энэ Оюу толгойн татварын орлого орж ирсэн. Энэ боломжийг бид одоо ард түмэндээ жигд хүртээж байгаа одоо Үндсэн хуулийн зарчим юм.

**Г.Занданшатар:** 80 дугаар микрофон. Нямдорж сайд.

**Ц.Нямдорж:** Доржханд гишүүнээ би ямар ч буруу юм яриагүй шүү дээ. Эрдэнэт үйлдвэр улсын үйлдвэрийн газар байсан учраас Засгийн газар шууд шийдвэр гаргаж энэ эхний давлагааны 650 тэрбум төгрөг гаргасан шүү дээ. Тэрүүгээр цахилгаан дулаан усны үнэ төлж байгаа шүү дээ. Саяын энэ Оюу толгойн 2013-2018 оны татварын төлбөрийн төлбөрөөр хоёр дахь давлагааны 1 их наядын саармагжуулах арга хэмжээ хэмжээ авч байна шүү дээ. Энийг татварын орлогод бүртгээд буцаагаад зар гэсэн тогтоолыг өчигдөр Засгийн газар гаргасан юм. Ийм орлогууд татварт ордог. Буцаагаад татвараас хуулийн дагуу зарлагаддагийг би эрх биш мэднэ дээ. Би буруу юм яриагүй шүү.

**Г.Занданшатар:** Доржханд гишүүн.

**Т.Доржханд:** Баярлалаа. Тэгэхээр ийм л дээ татвар гэдэг чинь ингээд өмнө нь төлөх ёстой татвар байж байгаад төлөгдөөгүй болохлоор тэр орлого чинь өнөөдөр орж ирж байна шүү дээ. Энэ чинь бол татварын орлогын нэг хэсэг байхгүй юу. Энэ чинь бол татварын орлогын нэг хэсэг гэдэг чинь өөрөө төсвийн бүрэлдэхүүн хэсэг болоод явна. Төсвийн тухай хуулиа уншаарай. Ингэж явж байгаа тохиолдолд энэ чинь бол төсвийн асуудал. Төсвийн асуудал ярьж байгаа тохиолдолд уг нь бол парламент өөрөө энийгээ шийдэх ёстой л доо. Тэгэхдээ ковидын түр хуулиар энийгээ зохицуулж байна гэж ойлгож байна. Миний ярьж байгаа өнцөг бол одоо ингээд бид нар ингээд Эрдэнэтийн энэ орлогыг олоод ирлээ гээд. Тэр чинь бол татвараар, эсвэл ногдол ашгаар орж ирэх ёстой мөнгийг л Эрдэнэтээс авчихсан шүү дээ. Тэр чинь бас л төрийн өмчийн 100 хувийн компани мөн биз дээ. Тэр орлого нь төрийн өмч. Тэр чинь төсөвт төвлөрүүлэх ёстой орлого биз дээ. Ийм байдлаар бид нар ингээд нэгдсэн системээ барьж авахгүй бол улс төрдөө хэтэрхий анхаараад энэ санхүүгийнхээ системийг эвдэх гээд байна шүү. Ийм болохлоор энэ дээр анхаараарай.

**Г.Занданшатар:** Жавхлан сайд. Түрүүний тэр асуусан хүүгийн түвшин бага байхад одоо дэлхий даяар хүүгийн түвшин бага байхад энэ өмнөх өндөр үнэтэй бондуудаа Чингис бондын тэр өмнөх тавьсан их өрүүдийг хямд хүүтэй бондоор солих тийм шаардлагатай байна. Филиппин тэг хувийн хүүтэй бонд гаргаж байна гээд яриад байна шүү дээ. Тэр асуултад хариулчих.

**Б.Жавхлан:** Асуултад нэмж хариулъя. Доржханд гишүүн хөрөнгийн дотоод зах зээлээ түрүүн ярьсан би хариуллаа. Сая Их Хурлын даргын хэлж байгаа бол үнэн. Бидэнд гадаад зах зээл дээр боломжит цонх үе, яг одоо байгаа. Үргэлжилж байгаа. Бидэнд цаг хугацаа одоо гарна гэж ингээд бас найдаж байна. Би түрүүн хэлсэн манай зээлжих зэрэглэл –b3 тогтворгүй байж байгаад –b3 одоо тогтвортой болж ирсэн. Энэ бол бас ийм хүнд үед тийм чамлахаар зүйл биш. Энэ яагаад тийм болсон бэ гэхээр манай гадаад өрийн менежмент, гадаад өрийн менежмент. Бид өмнө нь их өндөр дүнтэй, богино хугацаатай, үнэтэй одоо бондууд гадаад өр дээр минь бий болсон байдаг. Энийг цаашид одоо урт хугацааг нь уртасгах, жил болгон төсөв дээр их ачааллыг нь жигд багасгах, хүүгийн зардлыг нь бууруулах. Ийм гадаад өрийн стратеги хэрэгжүүлж байгаа. Цаашид ч хэрэгжүүлнэ. Ийм зорилгоор жишээ нь өмнөх онд 11 сард Номадик бонд гаргасан. Тэгснээр энэ жилийн Чингис бондын болон бусад бондуудын төсөв дээр ирэх ачааллыг бууруулж, хүүг нь багасгаж чадсан байгаа. Энэ жил одоо гарч байгаа энэ боломжийг ашиглаад мөн одоо хойтон төлөгдөх Чингис бондын 800 сая доллар. Тэрний хойтон жил төлөгдөх Гэргэ бондын 800 сая долларын дүнгүүдийг нь багасгаж, хойш нь шидээд, хүүг нь бууруулах ийм боломж одоо гадаад зах зээл дээр байгаа.

Монгол Улс маань ганц эдийн засгийг идэвхжүүлэх ийм бодлого явуулаад байгаа биш дэлхий нийтээрээ бүх улс гүрнүүд ийм арга хэмжээ авч байна. Тийм ч учраас хөрөнгийн зах зээл дээр одоо мөнгөний илүүдэл бий болсон. Хөрөнгө оруулагч нар одоо ихээр Засгийн газрын бондуудыг худалдаж авч байгаа. Тийм ч учраас мөн одоо бид ижил төстэй зээлжих зэрэглэлтэй улс орнуудыгаа харьцуулах юм бол хамгийн эрэлт.../минут дуусав/.

**Г.Занданшатар:** Цэрэнпунцаг гишүүн нэмж тодруулъя гэсэн юм байна. Цэрэнцунцаг гишүүн байхгүй байна. Булгантуяа гишүүн асуучихсан. Доржханд гишүүн асуучихсан. Нанзадын Наранбаатар асуусан. Сарангэрэл гишүүн асуусан. Амартүвшин, Ганибалын Амартүвшин гишүүн. Наранбаатар гишүүн. За Нанзадын Наранбаатар гишүүн.

**Н.Наранбаатар:** Одоо ковид гараагүй ерөөсөө гуравхан аймаг үлдсэн. Үүний дотор бол Өмнөговь аймаг байгаа. Өмнөговь аймаг бол эдийн засгийн одоо стратегийн чухал бүс нутаг. Өмнөговь аймаг руу эхний ээлжид 13 мянган тун вакцин дараа нь 3 мянган тонн вакцин ингээд нийт нэг 16 мянган тун вакцин явуулсан. Үүний ерөөсөө ихэнх нь энэ жолооч нар, уурхайн ажилчид тэгээд хил боомтын албан хаагчдад бол хийгээд дууссан. Нийтдээ бол жолооч нарын 80 хувь нь л одоо эхний тунгаа авсан ийм байдалтай.

Одоо дараагийн ирэх вакцинаас энэ ногоон бүсийнхээ аймгийн ард иргэдийг вакцинжуулах асуудлыг анхааралдаа аваач ээ. Ер нь цаашдаа энэ Өмнөговь аймгийг одоо ногоон бүс хэвээр нь хадгалахын тулд вакцинжуулалтыг бүх одоо тэнд байгаа хүмүүст нь хийж дуусаад, тэгээд одоо Өмнөговь руу орж гарахдаа онцгой хяналт, шалгалт зохион байгуулж заавал вакцин хийсэн хүмүүсийг нэвтрүүлдэг гэх мэтчилэн цаашдаа арга хэмжээ авахгүй бол энэ экспортын асуудал чинь бас хүндрээд байна. Сүүлийн үед одоо экспортод гарч байгаа зэсийн баяжмал бол үндсэндээ зогссон. Нүүрс бол одоо бага хэмжээгээр гарч байгаа учраас энэ дээрээ одоо онцгой анхаарч вакцинжуулах ажил дээр та бүхэн одоо илүү одоо хуваарилж, ард иргэдийг бүгдийг нь одоо вакцинд хамруулах асуудал дээр анхаараач гэсэн ийм хүсэлт байна.

**Г.Занданшатар:** Жавхлан сайд за вакцинжуулалтын асуулт дээр, Шадар сайд бас нэмж мэдээлэл өгөөрэй.

**Б.Жавхлан:** Ковидын цар тахалд өртөөгүй энэ аймаг, тэр аймаг, гуравхан аймаг тэрэн дээр нь танай нам, манай нам гэж битгий ингэж улс төржүүлж яриач ээ. Энийг одоо хичээнгүйлэн хүсэж байна. Бид жилийн өмнө л Монгол орон маань дэлхийд цорын ганц улс дотооддоо алдаагүй бид ингэж байна л гэж байсан. Өнөөдөр бид нар хүнд байдалтайгаа тэмцээд ингээд явж байна.

Тийм учраас битгий ингэж улс төржүүлж ийм өнцгөөс яриарай гэж ингэж хүсэж байна. Бүх аймгууд маань л одоо ногоон бүс болоод цар тахалгүй ийм зуны төлөө бид хичээнгүйлэн ажиллаж байгаа шүү.

Вакцинжуулалтын хоёр дахь том масс удахгүй эхэлнэ. Энэ дээр бол одоо аймгуудыг нэлээн хүчтэй масс хэмжээнд хамруулах ийм төлөвлөгөөтэй нарийн календарь цагалбар гаргаад ингээд ажиллаж байгаа. Тийм учраас ямар ч байсан эхний ээлжид бүр том голомт болчхоод байгаа Улаанбаатар нийслэлээ одоо бүрэн вакцинжуулж дуусгах том зорилт тавиад ажиллаж байгаа гэхдээ орон нутагт вакцинжуулалт одоо зэрэгцээд явна. Сая таны хэлж байгаа бол үнэн. Өмнөговь аймаг, Дорноговь аймаг маань бол манай экспортын гол одоо бүс нутаг.

Тийм учраас одоо төсөвт хамгийн гол нөлөө үзүүлдэг эдгээр одоо хилийн боомтын бүс нутгуудыг одоо ногоон болгох асуудал маань одоо нэн тулгамдсан асуудал. Тийм учраас тэр бүс нутгаар вакцинжуулалтууд бол нэлээн түлхүү явсан. Ингээд ард олон нийт рүү нь одоо дараагийн ээлжийн вакцинжуулалтууд бол явна.

**Г.Занданшатар:** Одоо Сарангэрэл гишүүн. Даваажанцангийн Сарангэрэл гишүүн. Цахимаар. Шадар сайд дараа нь хариулчих.

**Д.Сарангэрэл:** Баярлалаа дарга. Засгийн газартаа талархал илэрхийлнэ ээ. Хоёр чухал ажлыг хийж чадаж байгаа.

Нэгдүгээрт бол энэ вакцинжуулалтын ажлыг бол шуурхай сайн зохион байгуулж байгаа. Яагаад гэвэл дэлхий дээр вакцины асуудал маш хүндрэлтэй байгаа шүү дээ. Өнөөдөр бол асуудал мөнгөн дээр биш вакцин хүрэлцэх хүрэлцэхгүйдээ байгаад байгаа юм. Ийм хүнд үед манай Засгийн газар вакциныг татаж оруулах чиглэлд бол маш санаачилгатай ажиллаж байгаа. Үүнд бол талархал илэрхийлье.

Хоёрдугаарт өчигдөр гаргасан шийдвэр бол үнэхээр оновчтой цаг үеэ олсон. Юунд нь талархаад байна гэвэл насанд хүрсэн хүмүүст нэг нэг сая төгрөг гэж байсан бол өнөөдөр олон хүүхэдтэй, ам бүл олуулаа айлын тоогоор хүн бүрд 300 мянган төгрөг гэдэг бол энэ цар тахлын үед ард иргэдийнхээ амьжиргаанд нөлөө үзүүлсэн ийм чухал шийдвэрийг манай Засгийн газар гаргалаа. Энэ хоёр асуудалд бол одоо хэн ч гэсэн талархал илэрхийлэх байх ёстой гэж ингэж бодож байна.

Хоёрдугаарт бид нар хүн амынхаа 60 хувийг л вакцинжуулна. Одоо дэлхийн улс орнууд үлдсэн дөчин хувийнх нь асуудлыг ярьж байгаа юм байна лээ. Яагаад гэвэл энэ 40 хувь маань бас дараа нь эрсдэл үүсгэх магадлалтай. Тийм учраас бид бас цаг алдахгүй өмнөх шигээ энэ чиглэлээр бас судалгаа явуулах нь зүйтэй гэдэг ийм саналтай байгаагаа хэлье.

Асуултын тухайд би Эрүүл мэндийн сайдаас асуух гээд байна. Хоёр тунгаа хийлгэсэн иргэддээ энэ олон улсын жишгээр ногоон паспорт өгөх юм уу. Энэ үйл ажиллагаа аль шатандаа явж байна вэ?

Хоёрдугаарт өвдсөн, өвдөөд эдгэсэн хүмүүсийн шинжилгээ эерэг гарна. Энэ хүмүүст одоо өвдөөд эдгэсэн гэдэг энэ ямар бичиг баримт өгөх юм бэ. Энийг чинь ард иргэд асуугаагүй байгаа юм. Тийм учраас энэ асуудал дээр манай Эрүүл мэндийн яам, Засгийн газартайгаа хамтраад яг нэг тодорхой шийдэл гаргаад ард иргэддээ хариултыг нь өгөх шаардлагатай гэж ингэж үзэж байна.

Тийм учраас энэ хоёр асуултад хариулт авъя.

 Ингээд би эцэст нь би Сангийн сайддаа, Ерөнхий сайддаа талархаж байна. Яагаад гэвэл Засгийн газар дээр бас энэ асуудал болон энэ ард иргэд рүүгээ чиглэсэн энэ дэмжлэгийг үзүүлэхэд энэ хоёр хүн хоорондоо ярилцаад Засгийн газраараа бол одоо шийдэлд хүрдэг. Тийм учраас бол санаачилгатай ажилласан байна. Цаашдаа энэ шар таатай холбоотойгоор ингэж.../минут дуусав/.

**Г.Занданшатар:** Сэрээжавын Энхболд сайд. 85.

**С.Энхболд:** Сарангэрэл гишүүний асуултад хариулъя. Бид нар энэ вакцинжуулалттай холбоотой бүртгэлжүүлэлтийн программ хийсэн байгаа. Энэ программ маань е.mongolia системд холбогдсон. Хоёр тун хийлгэсэн хүн энэ e.mongolia систем рүү орж Англи болон Монгол хэл дээр хоёр ямар сери дугаарын ямар төрлийн вакцин хийлгэснээ бол хэвлээд авчих тийм бүрэн боломжтой, лавлагаа өгч байгаа. Өвдөөд эдгэсэн хүн дээр 3-6 сарын хугацаанд PCR шинжилгээ нь эерэг илрэх тийм үзүүлэлтүүд гарч байгаа. Энэ дээр бол зүгээр тухайн хүнд нь бол энийг тайлбарлаж хэлж байгаа. Түүнээс ямар нэгэн тийм албан бичгээр бол өгөхгүй. Тухайн Эрүүл мэндийн яамнаас гаргасан сайдын тушаал дээр бол та гурван сарын дотор шинжилгээ өгөхөд эерэг гарах боломжтой гэсэн тийм зөвлөмж өгсөн байгаа. Түүнээс яг албан ёсоор бол тэр хүнд нь тийм албан ёсны бичиг бол өгөөгүй, өгөхгүй. Өгөх тийм юу тушаал заавар бол гараагүй байгаа.

 **Г.Занданшатар:** Сарангэрэл Даваажанцангийн Сарангэрэл гишүүн тодруулна. Нэг минут. Микрофоноо нээ.

**Д.Сарангэрэл:** Ойлголоо дарга аа. Энэ улсууд чинь нийгмийн амьдралд оролцох шаардлагатай. Тэр хүмүүсээс энэ одоо төрийн байгууллагууд ялангуяа шинжилгээний бичиг шаардаж байгаа. Тийм учраас бол бичиг өгөх шаардлагатай шүү. Гол нэг асуулт байна. Дархлаа тогтсоныг хоёр одоо тун хийлгээд дархлаа тогтсоныг бол яаж шалгаж байгаа вэ? Сүүлийн үед ийм зүйл гараад байна. Хоёр тунгаа хийлгэчхээд дархлаа тогтоогүй байгаа учраас гурав дахь тунг хийх шаардлагатай болж байн гэсэн ийм мэдээллүүд яваад ард иргэд эргэлзээнд ороод байна. Үүн дээр Эрүүл мэндийн яам ямар одоо судалгаатай, ямар мэдээлэлтэй ажиллаж байгаа вэ энэ хоёр асуултынхаа тодруулгад хариулт авъя. Баярлалаа.

**Г.Занданшатар:** Энхболд сайд. 85.

**С.Энхболд:** Хоёр тун хийсний дараах дархлаа тогтсон. Энэ дээр бол судалгааны баг гаран ажиллаж байгаа. Одоо 6 аймаг болон тодорхой вакцин хийлгэсэн нэгдүгээр тун хийлгэхээс өмнөх хүмүүст шинжилгээ авч байгаа. Хийлгэсний дараах хүмүүсээс бас шинжилгээ. Жи эм гэх мэтчилэн эсрэг биет үзэх шинжилгээнүүдийг бол хийгээд эхнээсээ тийм түүврийн аргаар судалгааны баг маань ажиллаж байгаа. Тэгээд энэ дээр бол эсрэг бие үзээд хэр түвшинд хэр түвшинд байна энүүгээр бол дархлалын зэргийг нь бол тогтоогоод явж байгаа. Судалгааны баг гаран ажиллаж байгаа. Энэ тодорхой үр дүнгүүд гараад ирэх дээр бид нар буцаж хэвлэл, мэдээллээр мэдээллийг өгөх болно.

Таны хэлсэн тэр халдвар аваад эдгэсэн хүн дээр тэрийг бид нар бас дахин мэргэжлийн байгууллага Халдварт өвчин үндэсний төв болон мэргэжлийн багуудтайгаа бас дахин ярилцаад энэ дээр дахин.

**Г.Занданшатар:** Шадар сайд түрүүчийн асуултууд бас нийлүүлээд хариулчихъя. Шадар сайд Сайнбуянгийн Амарсайхан.

**С.Амарсайхан:** Орон нутгийнхан өнөөдрийн байдлаар Монгол Улсын хэмжээнд 584 мянган иргэн вакцинжуулалтад хамрагдсан байгаа. Үүний 480 мянга нь Улаанбаатар хотод бусад нь 21 аймаг одоо бас орон нутагт хийгдсэн байгаа. Вакциныг бол мэдээж бид аль болох богино хугацаанд иргэдээ хамруулах, ингэхдээ 5 дугаар сарын 1-ний дотор Улаанбаатар хотын вакцинд хамрагдах 1 сая орчим иргэний 1 сая 80 мянга орчим иргэний 1 дүгээр тунг бүрэн хийх, 2 дугаар тунг 50-иас доошгүй хувьтай 7 дугаар сарын 1-нээс өмнө бүх иргэдээ 1, 2 дугаар тунд хамруулах. 6 сарын 1 гэхэд орон нутагт ч мөн 1 дүгээр тун хийгдэж дууссан байхаар төлөвлөж байгаа.

Вакцин хийсэн, хийгээгүй гэдгээр бид аймаг орон нутаг, албан байгууллага ба иргэдийг гарах, гарахгүйг хязгаарлах тийм боломж байхгүй гэж үзэж байгаа. Вакциныг сайн дурын үндсэн дээр хийж байгаа учраас халдвар, хамгааллын дэглэмээ бариад тэгээд хуваарь, дүрэм, журмын дагуу хаана ч орж үйлчлүүлэх зорчих эрхийг нь нээлттэй байлгах ёстой.

Түүнээс биш заавал вакцин хийлгэсэн бол тэнд очиж ажиллана, энд очиж ажиллахгүй гэдэг асуудал байж болохгүй гэж үзэж байгаа.

Нэмээд хэлэхэд Монгол Улсын хэмжээнд өнөөдрийн байдлаар анх короно гарснаас хойш 13 мянга 700 хүн халдвар авч өвдсөнөөс өнөөдрийн байдлаар 7 мянга 700 иргэн эдгэрсэн. Бусад нь эмнэлэгт болон гэрээр тусгаарлагдаж байгаа. Гэрээ тусгаарлагдаж байгаа 300 иргэн байна. Өнөөдрийн байдлаар эмнэлэг болон тусгаарлалтын байранд эмчлэгдэж байгаа 2500 орчим иргэн байна.

**Г.Занданшатар:** Эрхэм гишүүн Ганибалын Амартүвшин гишүүн.

**Г.Амартүвшин:** Баярлалаа. Арилжааны банкнуудын сул эх үүсвэрийг хүүгийн татаас хэлбэрээр одоо эргэлтэд оруулж байгаа нь зөв. Гэхдээ энэ процесс маань нэлээн удаашралтай явж байна гэсэн гомдол аж ахуйн нэгжүүд, иргэдээс ирж байна. Шалгуур нь өндөр байна. Заавал одоо эргэлтийн хөрөнгө, зөвхөн эргэлтийн хөрөнгө санхүүжүүлээд зарцуулах ёстой гэсэн шалгуур тавьж байна. Хөрөнгө оруулалтын зарцуулалтыг зөвшөөрөхгүй байна гэсэн тийм одоо гомдлууд ирээд байна. Энэ дээр Жавхлан сайд одоо нэгэнт л төсвөөс татаасыг нь банкнуудад хүүгийн татаасыг нь өгч байга юм бол энэ шалгуурыг нь бас арай суллаад аль болохоор хүртээмжээ нэмэгдүүлэх тал дээр ажиллаач.

Хоёрдугаарт батлан даалтын сан ер нь бол нэлээн хүнд сурталтай удаан шийдвэрээ гаргадаг. Тэгээд эрсдэлийн тохиолдол гарахаараа төлбөрөө төлдөггүй тийм одоо түүхтэй байгууллага шүү. Энэ дээр бас нэлээн анхаарч ажиллахгүй бол батлан даалтын сан ч хөдлөхгүй шинжтэй байгаад байна.

Гуравдугаарт төсвийн хөрөнгө оруулалтын процесс бас их удаан байна. Уул нь энэ яг энэ үед эдийн засгаа бас дэмжих нэг хэлбэр нь бол төсвийн хөрөнгө оруулалт юм аа. Энэ төсвийн хөрөнгө оруулалт дээр илүү одоо эрчимтэй ажлуудаа эхлүүлмээр байх юм.

Эцэст нь яах вэ маргаашнаас хөл хорио тогтоох гэж байна. Тэгээд аж ахуйн нэгжүүдийн энэ хүргэлтийн үйлчилгээг хааж одоо боохгүй харин дэмжиж ажиллаасай гэж хүсмээр байна. Яагаад гэвэл би мэдээж хэрэг аж ахуйн нэгжүүд одоо хүнд цохилтод орсон гэхдээ энэ хөл хориог одоо бүгд хүлээн зөвшөөрч байгаа гэж би бодож байна. Тэгээд гэхдээ энэ бизнесийг маань дэмжих тал дээр Онцгой комиссынхон болон одоо Цагдаагийнхан анхаарч ажиллаасай гэж хүсэж байна.

Баярлалаа.

**Г.Занданшатар:** Жавхлан сайд.

**Б.Жавхлан:** Амартүвшин гишүүний асуултад хариулъя. Энэ ажлын байрыг дэмжих 3 хувийн хүүтэй зээл яг эхлээд 4 дэх долоо хоног дээр явж байна. Энэ хугацаанд 405.9 тэрбум төгрөгийн зээл 5900 зээлдэгч. Энэ нь бага тоо гэж үү Амартүвшин гишүүн ээ. Та өөрөө банкны хүн мэдэж байгаа шүү дээ. Энэ бол аягүй сайн тоо, аягүй хурдтай явж байгаа байхгүй юу. Бид нарын хүлээж байснаас ч одоо илүү их хурдтай явж байна. Энэ хурдаараа явах юм бол энэ 5 сарын сүүл гэхэд энэ 2 их наяд төгрөгийн зээл нь бараг бүрэн гарчихаар юм байна лээ. Бүрэн гарчихаар байгаа. Тэгэхээр хурдны хувьд бол гологдохгүй их сайн явж байгаа гэж ингэж харж байгаа. Тэгээд хөрөнгө оруулалтын зээл гэж байгаа юм,ч үгүй ээ нэг төгрөгийн ч хөрөнгө оруулалтын зээл өгч болохгүй. Энэний чинь зорилго нь ажлын байр дэмжих, ажлын байрыг хадгалах зорилготой ийм хөтөлбөр.

Тийм учраас энэ ажлын байр бол эргэлтийн хөрөнгөөр дэмжигдэх учиртай. Хэрвээ хөрөнгө оруулалт авах гэж байгаа байшин барих гэж байгаа, байшин худалдаж авах гэж байгаа, машин худалдаж авах гэж байгаа бол энэ төрлийн бизнесийн зээлүүд банкнууд дээрээ байж байгаа. Шаардлагатай бол тэндээсээ авах хэрэгтэй. Ажлын байраа алдахад хүрчихсэн, хүндрэлд орчихсон эргэлтийн хөрөнгөгүй болчихсон, цалингаа тавьж чадахгүй болчихсон ийм аж ахуйн нэгжүүд бичил бизнес эрхэлдэг иргэдэд энэ зээл очих ёстой. Хүртээмжийг нь сайн байлгахын тулд өөр төрлийн хөрөнгө оруулалтын төрлийн зээл өгч болохгүй. Зөвхөн эргэлтийн хөрөнгөөрөө ажлын байраа дэмжээд явах учиртай. Ийм л юм байгаа юм.

**Г.Занданшатар:** Одоо Жамъянхорлоогийн Сүхбаатар гишүүн.

**Ж.Сүхбаатар:** Тэгэхээр миний хувьд бол энэ саяын Засгийн газрын гаргасан шийдвэр бол яах аргагүй иргэдийн шахалт, шаардлага, хандлага хүлээлт байсан юм. Би одоо сүүлийн 3 сар энэ тухай бүлгийнхээ хуралдаан дээр Их Хурлын чуулганы танхимд, Байнгын хороод дээр ч гэсэн энэ асуудлыг ярьж байсан. Үүнийг бол Засгийн газар бол давуулаад биелүүллээ л дээ. Айл өрхөд дэмжлэг олгоё гэж байсан одоо бол харин иргэн бүрд 300 мянган төгрөг буюу 100 Америк доллар шилжүүлсэн ийм одоо дэмжлэг өгөхөөр болжээ. Тэгээд энийг бол одоо зөв юм гэж одоо энэний араас Амарсайхан Шадар сайд анхаарах юм бол одоо энэ чинь маргааш тав хүртэлх хүнтэй салхинд гарч болно гээд нэг мэдээлэл яваад байдаг.

Хэрвээ тийм бол энэ чинь зохион байгуулалтын асуудал гарна. Тэгээд одоо бид нарын өнгөрсөн туршлагаас харах юм бол замын цагдаа болон бусад одоо дэг журам сахиулж байгаа хүмүүсийн хооронд үл ойлголцох асуудлууд их гарч байсан.

Энийгээ одоо анхаарах хэрэгтэй байна.

Гуравдугаарт энэ хоёр дахь тунгаа тариулах гэж байгаа хүмүүсийн тухай хүмүүс яриад байна шүү дээ. Энэ хүмүүс маань ойрын газраа очиж ингээд вакцинд хамрагдана гээд байгаа юм. Тэгэхээр тэр ойрын газрынх нь маршрутыг нь яаж хэлж өгөх юм бэ. Мессежээр өгөх юм уу, эсвэл одоо тодорхой лавлах ажиллуулах юм уу гэдэг зохион байгуулалтын асуудлууд бол гарч ирж байгаа шүү. Энийгээ одоо бас анхаарч ажиллах хэрэгтэй байна.

Эцэст нь анхааруулж хэлэх юм бол Их Хурлын дарга ч гэсэн бас анхаармаар юм байгаа юм, Засгийн газар. Ер нь бид нар төсвийн тодотгол гэдгийг одоо тэгээд зарлага нэмэгдэх тохиолдолд хийхэд байдлаар цаашдаа явах юм уу, орлого нэмэгдэх юм бол тодорхой төрийн өмчит компанийн ногдол ашгийг татаж авах, эсвэл одоо тодорхой тодорхой шалтгаан үндэслэлээр ингээд татварын акт тавигдсан ч гэдэг юм уу, их хэмжээний орлого орж ирэх бол Улсын Их Хуралд ямар нэгэн эрхээ эдлэхгүй байх юм уу. Байр сууриа одоо энэ дээр төсөв баталчихсан. Төсвөөс гадуурх бүх эх үүсвэрийг.

**Г.Занданшатар:** Сүхбаатар гишүүнд нэмэлт 1 минут.

**Ж.Сүхбаатар:** Засгийн газар цаашдаа энэ нэмэлт эх үүсвэрүүд орлого олохоор ингээд дандаа өөрөө шийдээд явах нь ингээд зөв жишиг болох юм уу, үгүй юм уу? Би бол одоо Улсын Их Хуралд бол санхүү, зээл, татварын бодлого тодорхойлдог энэ төрийн өмчит компаниуд ногдол ашгийн хэлбэрээр бага мөнгө өгөөд байгаа шүү дээ угаасаа. Тэгэхээр энэ мөнгө бол нэмэгдэж болохоор нөхцөл байдал бол энэ ашгуудыг татаж авдаг баймаар байна. Эрдэнэс Тавантолгой, Эрдэнэт үйлдвэр, Оюу толгой ч байна уу. Тэгээд Улсын Их Хурал өөрийнхөө эрхийг цаашдаа яах вэ ковидын үе гээд бид нар одоо ингээд бас хүндэтгэлтэй энэ нэг байдлыг ойлгож болж байна. Цаашаа бол би энэ асуудлыг дэмжихгүй гэсэн ийм бодолтой байгаа. Улсын Их Хурал юмаа мэдье. Хэнд юу болох Засгийн газар саналаа оруулна. Их Хурал шийднэ, тэгээд дараа нь тэрийг хэрэгжүүлэх ёстой. Өнөөдөр шийдвэр гаргагч нь Улсын Их Хурал биш болчих гээд байна шүү дээ зарим тохиолдолд.

Энэ чинь одоо ингэж байгаад иргэд бол Засгийн газар маань гэнэт одоо огцом аятайхан шийдвэр гараасай гэдэг хүлээлттэй болох гээд байгаа байхгүй юу. Зүгээр энэ бол ковидын үе шүү гэдгийг нь бас ойлгуулж байхгүй бол энэ бол бид нар одоо бас энэ улсын чинь шийдвэр гаргагч нь Улсын Их Хурал гэдгийг бас энэ дашрамд нь бас хэлмээр байгаа юм. Зөв шийдвэр гарч байгаа юм.

**Г.Занданшатар:** Болдын Жавхлан Сангийн сайд асуултад хариулна.

**Б.Жавхлан:** Сүхбаатар гишүүний асуултад хариулъя. Би зуун хувь санал нийлж байна. Улсын Их Хурлын төсөв мөнгөний бодлогыг одоо хэрэгжүүлэх чиглэл гаргах, шийдвэр гаргах, энэ онцгой эрхтэн Засгийн газар хэрхэвч одоо алдаж болохгүй. Тийм ч боломж байхгүй. Ковидын үеийн эдийн засгийн зохицуулалтуудын олон арга хэмжээн дотор боломж өгсөн. Энэ хууль маань өөрөө хугацаатай. Энэ хуулийн хүрээнд л одоо төсвийн зохицуулалтуудыг авч хэрэгжүүлж байгаа. Гэхдээ бид нэлээн сахилга батыг сайн барьж байгаа шүү Сүхбаатар гишүүн ээ.

Жишээ нь өчигдрийн гаргасан энэ шийдвэр маань мөн л одоо төсвөө аль болох эвдэхгүйгээр энэ жил нэгэнт батлагдсан төсвийнхөө хүрээнд орлого тал дээр бол ингээд нэмэгдээд ороод ирж байгаа юм. Энэ эх үүсвэрийг ашиглаад нийт зардлаа аль болох нэмэхгүйгээр хэмнэлтийн горимд ажиллаж байгаа Засгийн газрынхаа энэ боломж орон зайг ашиглаж зардал талдаа суулгаад явна. Ийм байдлаар явна. Тийм учраас одоо энэ хууль ковидын үеийн энэ хууль мэдээж дуусна. Цаашаагаа бид одоо төсвийн шинэчлэлээ хийнэ. Төсвийн сахилга батаа чанд сахина. Улсын Их Хурлынхаа бүрэн эрхийг хүндэтгэлтэй одоо авч явна гэж хэлье.

**Г.Занданшатар:** Санадаг-Очир гишүүн цахимаар. Сандаг -Очир гишүүн байна уу?

**Ц.Сандаг-Очир:** Байна, баярлалаа. Сүүлийн үед уурхайгаа уул уурхайн чиглэлээр Засгийн газраас авч хэрэгжүүлж байгаа арга хэмжээнд иргэд төрд итгэх итгэл их сайжирч байна. Иргэдээ нийтээрээ одоо бас энэ уул уурхайгаас олох ашиг шимийг хүртэж болох юм байна гэдэг итгэл сэргэж байна. Тэр үүднээс өчигдрийн Засгийн газрын гаргасан шийдвэрийг иргэд талархалтайгаар хүлээж авч байна.

Одоо харин энэ их мөнгө зах зээлд нийлүүлэгдэж байгаа энэ үед одоо манай Шударга өрсөлдөөн хэрэглэгчийн төлөө газар бараа бүтээгдэхүүний үнийг нэмэгдүүлэхгүй байх тал дээр онцгой анхаарал хандуулж ажиллах хэрэгтэй байна. Тэгэхгүй бол одоо энэ зах дэлгүүрүүд маш их хүнтэй байна. Нөгөө халдвар хамгааллын дэглэмүүдээр бас яаж байгаа вэ. Энэ зохиомол үнэ хөөрөгдөхгүй байх тал дээр асар онцгой анхаарал хандуулж ажиллах хэрэгтэй байна.

Энэ тал дээр ямар бодлого барьж ажиллаж байгаа вэ гэдэг ганц асуулт асууя.

**Г.Занданшатар:** Үнэ ханшийн асуудлаар Болдын Жавхлан сайд.

**Б.Жавхлан:** 300 мянгатай холбоотой мэдээж одоо эдийн засаг дахь мөнгөний нийлүүлэлтэд өөрчлөлт гарна. Шууд болон дам нөлөөгөөр инфляцын түвшинд тодорхой хэмжээнд мэдээж нөлөөлнө. Харин төв банк мөнгөний бодлогоороо, Засгийн газар төсвийн бодлогоороо дамжуулж хариу арга хэмжээнүүдээ авна.

Энэ жил мөнгөний бодлогын зорилтот түвшний хүрээнд эдийн засгийг идэвхжүүлэх орон зай бол байгаа инфляцыг зургаан хувьд барья гэж байгаа. Барь гэж үүрэг өгсөн Их Хурлаас одоо байгаа түвшин нь 2.6, энэ хэмжээгээр эдийн засгийг идэвхжүүлэх орон зай байгаа. Тэгэхээр аль болох одоо зорилтот түвшнээсээ халихгүйгээр энэ түвшинд одоо байлгах хариу арга хэмжээнүүдийг бид хэрэгжүүлнэ. Тийм учраас одоо айхтар энэ дээр бол санаа зовох зүйлүүд байхгүй. Харин том утгаараа энэ 10 их наядын төлөвлөгөө болон ковидын дараах эдийн засгийн хүчтэй тэлэлтийн үед харин бид одоо мөнгөний бодлогоо хатууруулах. Жоохон гарч ирсэн эдийн засгийн боломжуудаа инфляцад шингээгээд тавиад туучихгүй байх ийм мөнгө зээлийн бодлогын орчин руу бид явж орно. Ийм эдийн засгийн орчин биднийг хүлээж байгаа. Ганц Монгол улс ч биш дэлхий нийтээрээ ийм эдийн засгийн одоо бас л дараагийн сорилт ийм орчинд очно. Хөрөнгийн зах зээл дээр дэлхий нийтээрээ одоо мөнгөний нийлүүлэлт эрс нэмэгдсэн. Том эдийн засгийн улс орнуудын хувьд энэ 4, 5 сард инфляцын одоо том дарамтууд хүлээлттэй байгаа. Ар араасаа цуварсан энэний эсрэг мөнгөний бодлогын шийдвэрүүд гарна. Бид энийг удаа бас анхааралтай ажиглаж байгаа. Бид бас бэлтгэлтэй байх ёстой.

**Г.Занданшатар:** Содномын Чинзориг гишүүн. Чинзориг гишүүн. Цэрэнпунцаг гишүүн байна уу? Гишүүд асуулт асууж, үг хэлж дууслаа. Цаг үеийн шинжтэй асуудлаар мэдээллийг чуулганы нэгдсэн хуралдаанаар сонслоо.

Энэ дотроо одоо үнэ ханшийг тогтворжуулах асуудлаар холбогдох байгууллагууд, Хүнс, хөдөө аж ахуйн яам анхаарч ажиллах шаардлагатай. Зах зээлийнх нь зарчмаар ноолуур болон хөдөө аж ахуйн бүтээгдэхүүний асуудал энэ хаврын тариалалтын асуудал олон асуудлуудыг гишүүд хөндөж ярилаа. Үүнийг яамд анхаарч ажиллая. Мөн зээлийн хүүгийн түвшин дэлхий даяар буурч байгаа үед бол энэ өмнөх өндөр үнэтэй бондуудыг рефинанс хийж дахин санхүүжүүлж, хүүг нь бууруулах арга хэмжээг авах шаардлагатайг гишүүд дурдаж хэллээ.

Одоо хавар ид бүтээн байгуулалтын ажлууд эхэлнэ, зохион байгуулалтын ажлууд эхэлнэ. Тэгээд энэ хорио цээрийн нөхцөл байдал вакцинжуулалт дархлаажуулалтын ажилд төр засгийн байгууллагууд төдийгүй ард иргэд ч гэсэн өөрсдөө идэвхтэй оролцож, анхаарал сонор сэрэмжээ сайжруулж, халдвар хамгааллын дэглэмээ чанд сахиж, ажиллах шаардлагатай байна.

Маргаашаас хатуу хөл хорио тогтооно. Тэгээд энэ хугацаанд энэ халдварыг хумьж, дархлаажуулалтыг эрчимжүүлж, энэ хугацаандаа бас эдийн засгаа сэргээх тэр сууриа ч гэсэн давхар хэрэгжүүлэх шаардлагатай.

Ингээд цаг үеийн шинжтэй асуудлаарх мэдээллийг чуулганы нэгдсэн хуралдаанд сонслоо.

300 мянган төгрөг иргэдэд өгч байгаа хатуу хөл хорио тогтоож байгаа энэ хоёр асуудал бол бас хосолсон сайн шийдвэр боллоо. Энэ бол өмнөх Засгийн газруудын тууштай залгамж чанартай бодлогуудын үр дүн Оюу толгойн актыг татварын актыг тавьж чадахгүй 2015 онд, 2014 онд үлдчихээд тавьж чадаагүйд хав дарчихсан байсныг Хүрэлсүхийн Засгийн газрын үед 2018 оны 1 дүгээр сард энэ татварын актыг эхэлж тавьсан юм. Зоригтой шийдвэрүүд гарсан. Тэгээд энэний үр дүн өнөөдөр үр дүнгээ өгч байна. Үндсэн хуулийн нэмэлт, өөрчлөлтийн үр дүн ч гэсэн хэрэгжиж байгалийн баялгийн үр өгөөжийг ард иргэд энэ хүнд хэцүү цаг үед хүртэх бололцоо олдож байна. Ингээд цаг үеийн шинжтэй асуудлаарх мэдээллийг чуулганы нэгдсэн хуралдаанд сонслоо. 300 мянган төгрөг иргэдэд өгч байгаа. Хатуу хөл хорио тогтоож байгаа энэ хоёр асуудал бол бас хосолсон сайн шийдвэр боллоо.

Энэ бол өмнөх Засгийн газруудын тууштай залгамж чанартай бодлогуудын үр дүн. Оюу толгойн татварын актыг тавьж чадахгүй 2014, 2015 онд авч чадаагүй хав дарсан байсныг Хүрэлсүхийн Засгийн газрын үед 2018 оны 1 дүгээр сард энэ татварын актыг эхэлж тавьсан юм. Зоригтой шийдвэрүүд гарсан. Тэгээд үүний үр дүн өнөөдөр үр дүнгээ өгч байна. Үндсэн хуулийн нэмэлт, өөрчлөлтийн үр дүн ч гэсэн хэрэгжиж байгалийн баялгийн үр өгөөжийг ард иргэд энэ хүнд хэцүү цаг үед хүртэх бололцоо олдож байна. Ингээд цаг үеийн шинжтэй асуудлаарх мэдээллийг чуулганы нэгдсэн хуралдаанд сонслоо.

**Дараагийн асуудалд орно.**

**Зарим Байнгын хорооны бүрэлдэхүүнд өөрчлөлт оруулах тухай асуудлыг танилцуулна.**

Улсын Их Хурлын тогтоолыг уншиж танилцуулъя.

Зарим Байнгын хорооны бүрэлдэхүүнд өөрчлөлт оруулах тухай

Монгол Улсын Их Хурлын тухай хуулийн 8 дугаар зүйлийн 8.1.6 дахь заалт, 26 дугаар зүйлийн 26.1 дэх хэсэг, Монгол Улсын Их Хурлын чуулганы хуралдааны дэгийн тухай хуулийн 26 дугаар зүйлийн 26.2 дахь хэсгийг үндэслэн Монгол Улсын Их Хурлаас тогтоох нь.

Нэг.Монгол Улсын Их Хурлын гишүүн Сайнбуянгийн Амарсайханыг, Төсвийн бодлогын байнгын хорооны Монгол Улсын Их Хурлын гишүүн Дамдинсүрэнгийн Өнөрболорыг Боловсрол, соёл, шинжлэх ухаан, спортын байнгын хорооны бүрэлдэхүүнээс тус тус чөлөөлсүгэй.

Улсын Их Хурлын гишүүн Хүрэлбаатарын Булгантуяаг Аюулгүй байдал, гадаад бодлогын байнгын хорооны, Монгол Улсын Их Хурлын гишүүн Дамдинсүрэнгийн Өнөрболорыг Төсвийн байнгын хорооны, Монгол Улсын Их Хурлын гишүүн Лхагвын Мөнхбаатарыг Үйлдвэржилтийн байнгын хорооны гишүүнээр тус тус баталсугай.

Энэ тогтоолыг баталсан өдрөөс нь эхлэн дагаж мөрдсүгэй.

Зарим Байнгын хорооны бүрэлдэхүүнд өөрчлөлт оруулах тухай Улсын Их хурлын тогтоолын төслийг баталъя гэсэн саналын томьёоллоор санал хураалт явуулна.

Ингээд эхлээд бүртгэлийн санал хураалт явуулна.

Бүртгэлийн санал хураалт. Энэ гишүүд бүртгэлдээ ороорой. Бүртгэлийн санал хураалт яахгүй бол энийг хойшлуулах нь байна шүү.

Улсын Их Хуралд өргөн мэдүүлсэн Улсын Их Хурлын бусад шийдвэрийн төслийн талаар чуулганы нэгдсэн хуралдаанд зарлан мэдээлье. Монгол Улсын Их Хурлын чуулганы хуралдааны дэгийн тухай хуулийн 19.1-д Улсын Их Хурлын дарга, хууль санаачлагчаас Улсын Их Хуралд өргөн мэдүүлсэн хууль, тогтоолын төслийг хэлэлцүүлэгт бэлтгэх Байнгын хороог хэрэв тухайн төсөл хэд хэдэн Байнгын хорооны эрхлэх асуудлын хүрээнд хамаарахаар бол холбогдох болон бусад Байнгын хороог зөвлөлтэй зөвшилцөн тогтоож нэгдсэн хуралдаанд мэдээлнэ гэж заасан. Ийм учраас Улсын Их Хуралд өргөн мэдүүлсэн төслийг танилцуулъя.

Эрүүгийн хэрэг хянан шийдвэрлэх тухай хуульд нэмэлт, өөрчлөлт оруулах тухай хуулийн төсөл, Улсын Их Хурлын гишүүн Баттөмөрийн Энхбаяр, Бөхчулууны Пүрэвдорж, Цэндийн Сандаг-Очир нар 2021 оны 4 дүгээр сарын 8-ны өдөр өргөн мэдүүлсэн. Хууль зүйн байнгын хороонд хуваарилсан байна.

Туршилтын санал хураалт явуулъя. Байнгын хорооны бүрэлдэхүүнд өөрчлөлт оруулах тухай Улсын Их Хурлын тогтоолын төслийн талаар туршилтын санал хураалт явуулж байна.

Энэ асуудлыг хойшлууллаа. Хэлэлцүүлэгт оруулах хүмүүс нь байхгүй байгаа учраас. Өнөөдрийн нэгдсэн хуралдаанаар хэлэлцэх асуудал дууссан тул хуралдаан өндөрлөснийг мэдэгдье.

Одоо Даргын дэргэдэх зөвлөл хуралдана. Даргын дэргэдэх зөвлөлийн гишүүд хуралдаа ирээрэй.

**Дууны бичлэгээс буулгасан:**

ТЭМДЭГЛЭЛХ ХӨТЛӨХ АЛБАНЫ

ШИНЖЭЭЧ П.МЯДАГМАА